ΕΛΛΗΝΙΚΟΣ ΚΟΙΝΟΤΙΣΜΟΣ : ΠΛΩΤΙΝΟΣ - ΤΙ ΕΙΝΑΙ ΑΥΤΟ ΠΟΥ ΕΙΜΑΣΤΕ ΤΕΛΙΚΑ;\nΔιαβάζοντας τη φράση αυτή καταλαβαίνει κανείς ότι από εκεί προέρχεται η κύρια έμπνευσή του, όσον αφορά την περιγραφή της ουσίας της ψυχής: «Ανάμεσα σ' αυτήν που είναι αδιαίρετη και σ' αυτήν που γίνεται διαιρετή και μεταβλητή στην περιοχή των σωμάτων ανέμειξε (ο δημιουργός;) ένα τρίτο είδος ουσίας που αποτελείται τόσο από το αμετάβλητο όσο και από το μεταβλητό.» (Πλάτων, Τίμαιος, 35 α) Θα συνεχίσουμε εξετάζοντας τις τρεις επόμενες πραγματείες του έργου 3, 4 και 54. Σ' αυτά τα τρία μέρη του έργου του, ο Πλωτίνος, θέτει ερωτήματα σε μορφή στοχασμού και στη συνέχεια απαντά σε αυτά παραθέτοντας το συλλογισμό του με διττό τρόπο, δηλαδή από το αποτέλεσμα οδηγείται στην αιτία και από την αιτία και πάλι στο αποτέλεσμα, επιβεβαιώνοντας και πιστοποιώντας κατ' αυτόν τον τρόπο τη θεώρησή του. Ο Πλωτίνος σημειώνει ότι είναι απόλυτα λογικό να διαθέτουμε τον χρόνο μας σε αυτού του είδους τη μελέτη γιατί μέσα από αυτήν, εκτός των άλλων, λαμβάνουμε γνώση διπλής κατευθύνσεως (αιτιατού και αποτελέσματος). Λέγοντας ακόμη ότι με αυτόν τον τρόπο επίσης υπακούμε στην «εντολή του θεού», που προτρέπει να γνωρίσουμε τον εαυτό μας (Αυτογνωσία).\nΓια να κατανοήσουμε την απάντηση που δίδεται από τον Πλωτίνο στο ερώτημα αυτό, θα πρέπει να ξαναθυμηθούμε το παράδειγμα που μας έδωσε πρωτύτερα όσον αφορά την ύπαρξη των οντοτήτων-ψυχών από τον νου. Ειπώθηκε, λοιπόν, πως ο νους είναι η αρχή (ο λόγος) ύπαρξης κάθε όντος. Ο Πλωτίνος προκειμένου να γίνει αυτό κατανοητό, μας βάζει να φανταστούμε τον νου σαν το κέντρο ενός κύκλου, ένα σημείο χωρίς μέρη, από το οποίο ξεκινούν και με το οποίο συνάπτονται όλες οι ακτίνες (οντότητες-ψυχές) και κατευθύνονται προς την κυκλική περιφέρεια, έλκοντας τη γένεσή τους και την ύπαρξή τους από αυτό το σημείο. Αφού είδαμε μέσω του παραδείγματος πως ο νους είναι η αιτία ύπαρξης κάθε οντότητας-ψυχής, ας παρατηρήσουμε επίσης ότι κάθε οντότητα-ψυχή έχει ένα σημείο επαφής με τον νου, αυτό το σημείο αποτελεί γι' αυτήν την συνείδηση της ύπαρξής της, τον δικό της νου.\nΟ Πλωτίνος παραδίδει μια γλαφυρότατη περιγραφή του πως η ψυχή του παντός δημιουργεί. Ξεκινά περιγράφοντας πως είναι η ψυχή. Η στάση της είναι να μένει εντός του εαυτού της, ομοιάζει, μας λέει, σαν να εκλάμπει ένα δυνατό φως από εκείνη και στα όρια αυτού του φωτός να υπάρχει σκοτάδι, που καθώς το βλέπει η ψυχή, του δίνει σχήμα. Έτσι λαμβάνει ύπαρξη κάτι που μοιάζει με στολισμένο οίκημα το οποίο δεν αποχωρίστηκε ποτέ από το δημιουργό του. Ένα δημιούργημα στο οποίο ο δημιουργός δεν έδωσε ένα κομμάτι από τον εαυτό του, αλλά το συνέλαβε ολόκληρο μονομιάς σε κάθε του σημείο. Συμβάλλει στην ίδια του την ύπαρξη και την ωραιότητά του με ωφέλιμη φροντίδα, στον βαθμό που του είναι δυνατό να μετέχει στο είναι του, χωρίς να βλάπτεται από αυτό, διότι είναι «πάνω» από αυτό και το εποπτεύει. Με αυτόν τον τρόπο είναι έμψυχο, έχοντας μια ψυχή που είναι παρούσα σ' αυτό αλλά που δεν του ανήκει, «διοικείται δεν διοικεί, κατέχεται δεν κατέχει». Δεν βρίσκεται η ψυχή μέσα στο σύμπαν αλλά το σύμπαν βρίσκεται στην ψυχή όπου «το κρατά υψωμένο». Ο Πλωτίνος παρομοιάζει το σύμπαν σαν ένα ζωντανό δίχτυ όπου είναι απλωμένο στη θάλασσα-ψυχή, χωρίς όμως να μπορεί να την καταλάβει και να την κάνει δική του. Όσο απλώνεται η θάλασσα απλώνεται και το δίχτυ μαζί της όντας ανήμπορο να διαχωριστεί από αυτή, διότι δεν μπορεί να είναι αλλού παρά εκτός από εκεί που βρίσκεται. Και επειδή η ψυχή από τη φύση της δεν έχει μέγεθος, μπορεί με μια και μόνο σύλληψη να καταλάβει ολόκληρο το σώμα, όσο και αν εκταθεί αυτό, εκεί είναι και η ψυχή. Κατ' αυτόν τον τρόπο, μας εξηγεί, ότι το σύμπαν εκτείνεται με βάση το σημείο στο οποίο κατά την πορεία του έχει την ψυχή να διατηρεί την ύπαρξή του.\nΕάν από την άλλη πλευρά όμως πρόκειται για κακή χρήση των δυνατοτήτων της, από μέρους της ψυχής, τότε σ' αυτήν την περίπτωση όντως υφίσταται σφάλμα. Το σφάλμα μπορεί να είναι διπλής φύσεως, είτε δηλαδή οφείλεται στις αιτίες της καθόδου, είτε στις κακές πράξεις της ψυχής όταν βρεθεί στον εδώ κόσμο. Τότε δια της θείας θεσπίσεως του νόμου της δικαιοσύνης, η ψυχή τιμωρείται. Στην πρώτη περίπτωση η τιμωρία είναι αυτό ακριβώς που γνωρίζει με την κάθοδό της. Στην δεύτερη περίπτωση είναι η είσοδός της και μάλιστα σε πολύ σύντομο χρόνο, χωρίς ανάπαυλα, σε άλλα σώματα ανάλογα με την κρίση που της αξίζει. Ενώ αν η ψυχή επιδείξει ατελείωτο είδος κακίας κρίνεται άξια ακόμα μεγαλύτερης τιμωρίας, υπό την επιστασία «τιμωρών πνευμάτων» (λειτουργών).\nΗ μνήμη των γνωστικών αυτών αντικειμένων που η ψυχή συλλέγει, σε σχέση με τα όσα «ζει» και λαμβάνει εν' όσο βρίσκεται εντός του αισθητού κόσμου, χάνονται κατά κάποιο τρόπο και παύουν να ισχύουν όταν αυτή επιστρέφει στο νοητό κόσμο. Διότι όντας στρεφόμενη προς τον νου, έρχεται σε ένωση και εναρμονίζεται με αυτόν. Είναι τότε ένα με το όλον και διάκειται άτρεπτη προς τη νόηση, έχοντας επίγνωση του εαυτού της, ως ταυτιζόμενη και ενοποιημένη με το όλον. Όταν όμως στραφεί ξανά προς τον αισθητό κόσμο, αποχωριζόμενη την ενότητά της και αποδεχόμενη την ατομικότητά της, τότε ανακτά και πάλι τη μνήμη των πραγμάτων του αισθητού κόσμου που συνέλεξε εν' όσο βρισκόταν σ' αυτόν. Πράγμα που σημαίνει ότι με την επιστροφή της στον νοητό κόσμο, η μνήμη αυτή δεν χάνεται ούτε καταστρέφεται, αλλά υπάρχει μέσα της σε λανθάνουσα κατάσταση. Ενώ αντίθετα η μνήμη που κατέχει από τον νοητό κόσμο, δεν παύει ποτέ να λειτουργεί στο ανώτερο μέρος της το οποίο είναι ενωμένο με αυτόν.\nΟ Πλωτίνος δεν παραλείπει να αφιερώσει μία πραγματεία στην αθανασία της ψυχής 17, παρόλο που σε όλο του το έργο είναι έκδηλη η πεποίθηση αυτή. Στο μεγαλύτερο μέρος της πραγματείας του, αντιμάχεται όλους όσους υποστηρίζουν ότι η ψυχή είναι ένα είδος υλικής υπόστασης και ότι υπόκειται σε φθορά, θέτοντας πλήθος επιχειρημάτων που αναιρούν την υπόθεση αυτή.\nΣυνεχίζει την επιχειρηματολογία του (ο Πλωτίνος), περιγράφοντας τη φύση της ψυχής σε αντιδιαστολή με τη φύση των σωμάτων. Η λογική ψυχή (λογιστικό) διαθέτει αφ' εαυτής την ύπαρξη, δεν μετέχει στο ον αλλά είναι το όντως όν, το οποίο δεν υπόκειται σε γένεση ούτε σε φθορά. Έχει επίσης αφ' εαυτού ζωή, η οποία είναι αδύνατον να καταστραφεί διότι δεν έχει εξωτερική προέλευση. Όντας ένα αυθύπαρκτο ον, προερχόμενο από τον νοητό κόσμο είναι άχρονη (αιώνια) δεν έχει μέγεθος, όγκο, υφή, σχήμα και χρώμα, δεν μεταβάλλεται, ούτε καταστρέφεται.\nΔημοσίευσε ο ΜΙΧΑΛΟΠΟΥΛΟΣ ΑΘΑΝΑΣΙΟΣ στις 27.12.16


Φ. Σοφιανός στο «Μαμά-δες»: Δεν γίνεται τα παιδιά να μεγαλώνουν ούτε με γκουβερνάντες ούτε με γιαγιάδες - all4mama\nΑρχική » TΟP NEA » Νέα » Celebrity News » Φ. Σοφιανός στο «Μαμά-δες»: Δεν γίνεται τα παιδιά να μεγαλώνουν ούτε με γκουβερνάντες ούτε με γιαγιάδες\nΦ. Σοφιανός στο «Μαμά-δες»: Δεν γίνεται τα παιδιά να μεγαλώνουν ούτε με γκουβερνάντες ούτε με γιαγιάδες\nΔημοσιεύθηκε στις 15/12/2021 | Τελευταία Ενημέρωση 15/12/21\nΟ Φίλιππος Σοφιανός μίλησε στη στήλη "μπαμπά μίλα" της εκπομπής «Μαμά-δες» για τα τρία παιδιά που απέκτησε από τρεις διαφορετικούς γάμους, αλλά και τα τρία διαζύγια που πήρε.\nΟ γνωστός ηθοποιός έχει τρία παιδιά έναν 23χρονο, μία 18χρονη και έναν 10χρονο.\n«Τα παιδιά είναι η μαρτυρία μιας σπουδαίας ιστορίας που είναι ο γάμος και ανεξάρτητα της ικανότητας των γονιών για να τον διαχειριστούν μαρτυρούν κατά πόσο ο γάμος ήταν πετυχημένος ως προς τη σύζευξη».\n«Ένα κανονικό παιδί στα καλά του έστω κι αν είναι παιδί χωρισμένων γονιών σημαίνει ότι αυτός ο γάμος καλώς έγινε» πρόσθεσε.\nΟ αγαπημένος ηθοποιός παραδέχτηκε στη συνέχεια πως έχει τύψεις καθώς δεν ήταν δίπλα στα πρώτα δύο παιδιά του λόγω υπερβολικού φόρτου εργασίας. «Έλειπα πολύ από το σπίτι στα πρώτα δύο παιδιά κι έχω τις ενοχές μου γι΄αυτό, αλλά αυτό δεν συνέβη με το τρίτο παιδί γιατί από από όταν ήταν ακόμα ημερών είχα τη δυνατότητα να είμαι δίπλα του στην Κύπρο. Εκεί εδραιώνονται σχέσεις πάρα πολύ βαθιές» τόνισε.\nΞεκαθάρισε ακόμη τι εννοούσε με ορισμένες δηλώσεις του που παρεξηγήθηκαν παλαιότερα σχετικά με το ότι η γυναίκα πρέπει να μένει στο σπίτι. «Αυτό το παραδοσιακό μοντέλο οικογένειας μπορεί να ακούγεται πασέ, αρσενικό γουρούνι, σωβινιστικό… Εγώ αυτό που είπα ήταν ότι τα παιδιά έχουν ανάγκη και τους δύο γονείς τους για το ευαίσθητο διάστημα 0-6 ετών ή τουλάχιστον έναν από τους δύο. Είτε μπορεί ο μπαμπάς να κάθεται σπίτι ή αντίστροφα αλλά είναι κρίσιμο και απαραίτητο ένας να μένει σπίτι γιατί δεν γίνεται τα παιδιά να μεγαλώνουν ούτε με γκουβερνάντες ούτε με γιαγιάδες».\nΔείτε στο βίντεο αναλυτικά όσα είπε στην Ζωή Κρονάκη.\nγάμοι, ζωη κρονακη, Μαμά-δες, παιδιά, Φίλιππος Σοφιανός


Isaac Hayes: μία από τις μεγάλες μορφές της soul - e-Stage.gr\nIsaac Hayes: μία από τις μεγάλες μορφές της soul\nΟ απόλυτος, ο άρχοντας της αισθησιακής, μαύρης μουσικής, παίζει, συνθέτει, τραγουδάει, διασκευάζει (ηθοποιός επίσης, για τους νεότερους η φωνή του chef στο South Park). Τα κάνει όλα και συμφέρει. Και τα κάνει εξαιρετικά ή τουλάχιστον πολύ καλά. Αξίζει να κατεβάσει κανείς τη δισκογραφία του και να καθίσει ώρες ατελείωτες να ακούει Μουσική.\nΕίχε αρκετά επιτυχημένα σόουλ άλμπουμ όπως το Hot Buttered Soul (1969) και το Black Moses (1971).\nΉταν πολύ γνωστός για το μουσικό θέμα της ταινίας Shaft (1971). Για το Theme from Shaft, τιμήθηκε με το Όσκαρ Καλύτερου Πρωτότυπου Τραγουδιού το 1972.\nΕνα τραγούδι που είναι σπάνιο και άγνωστο του Isaac Hayes ,στοο cd, Disco Connection, το οποίο κυκλοφόρησε το 1975, την ίδια χρονιά με το Chocolate Chip, ένα ορχηστρικό cd, που είναι αυτό που λέει ο τίτλος, DISCO.\nΠαράλληλα έγραψε μουσική και για τον κινηματογράφο με πιο γνωστό το επίτευγμα της μουσική για την ταινία Shaft για την οποία βραβεύτηκε και με Όσκαρ και με Γκράμι. Επιπλέον εμφανίστηκε σε αρκετές ταινίες όπως είναι το It Could Happen to You, το Ninth Street και το Reindeer Games ενώ τα τελεταία χρόνια δάνειζε την φωνή του στον Σεφ του South Park. Από το South Park αποχώρησε όταν το 2006 ακούστηκε σε ένα επεισόδιο μία ειρωνική αναφορά στην σαιεντολογία της οποίας ήταν πιστός οπαδός. Ο Hayes ζούσε στο Memphis. Πέθανε στης 10 Αυγούστου του 2008. Τα αίτια θανάτου δεν έγιναν γνωστά αν και πολλοί λένε ότι έφυγε από εγκεφαλικό.\nΑν και του άξιζε να δει λίγο περισσότερο πως μεγαλώνει το τελευταίο του παιδί. Του άξιζε να σβήσει άλλη μια τούρτα στις 20 Αυγούστου όταν και θα είχε γενέθλια. Τυχαία πριν λίγο καιρό, παρακολουθώντας φευγαλέα στην τηλεόραση το Blues Brothers 2000, χαμογέλασα βλέποντάς τον ακμαίο μεταξύ άλλων θρύλων. Λίγο πολύ όλοι γνωρίζουν ποιος ήταν. Αν όχι, οφείλουν.\nRelated tags : Isaak Hayes music Soul Ψυχαγωγία\nΓλυκιά Συμμορία: Η ταινία αποτέλεσε τον οιωνό, μιας νέας εποχής!\n«Νανά» του Emile Zola στο Αγγέλων Βήμα\nΣε συνέντευξη που έδωσε η ταλαντούχα Αμαλία Καβάλη αποκάλυψε στοιχεία του ευατού της αλλά και hot σημεία για την σειρά που αγαπήθηκε φέτος, λέγοντας: Η Ουρανία προσπαθεί να σταθεί δίπλα στην Ασημί\nΑντελίνα Βαρθακούρη: Οι καβγάδες μας με τον Χάρη στο Globetrotters ήταν αληθινοί\nΗ Αντελίνα ανοίγει την ψυχή και το στόμα της και μιλάει για όλα Θέλω να ξεκινήσουμε με το Globetrotters. Πώς πήρατε την απόφαση με τον Χάρη να συμμετάσχετε μέρος στο παιχνίδι; Ήταν σε μια στιγμ\nΆγριες Μέλισσες: Spoiler Alert! (video)\nΤο Πρωινό μεταφέρει ένα σοκαριστικό spoiler για τη συνέχεια της σειράς «Άγριες Μέλισσες» όπως το διάβασε στο περιοδικό MyTv. Ο Θωμάς αφήνει στα κρύα του λουτρου την Ελένη και κλείνεται σε μοναστήρι!\nΆγριες Μέλισσες : O B. Μπισμπίκης είναι το νέο πρόσωπο που μπάινει στην ζωή μας (video)\nΜπαίνει και αυτός για να ταράξει τα νερά απο την νέα σαιζόν Ο ηθοποιός Βασίλης Μπισμπίκης με τις θεατρικές και κινηματογραφικές περγαμηνές θα είναι το νέο πρόσωπο στις «Άγριες Μέλισσες» από την επ


Εγκαίνια Ι.Ν. Αγίων Πάντων. Όρθρος και\n7 Μ.Μ. Πανηγυρικός Εσπερινός Εορτής Αγ.\nΕορτής Αγ. Μαρίνης Μεγαλομάρτυρος.\nΕορτής Προφήτου Ηλιού.\nΠΛΗΡΩΜΗ ΠΡΟΝΟΙΑΚΩΝ ΕΠΙΔΟΜΑΤΩΝ Γ΄ ΔΙΜΗΝΟΥ 2018


ΤΕ Πόλης - Υπαίθρου ΚΚΕ:«Χαρίλαος Φλωράκης: Δέκα χρόνια από το "φευγιό" του»\nΤΕ Πόλης - Υπαίθρου ΚΚΕ:«Χαρίλαος Φλωράκης: Δέκα χρόνια από το "φευγιό" του» Κύριο\n23 Μαΐου 2015, 11:42\nΓεννήθηκε στις 20 του Ιούλη 1914 στο χωριό Παλιοζογλώπι Ραχούλας του Δήμου Ιτάμου στα Άγραφα της Καρδίτσας.\nΉταν το 4ο από τα 6 παιδιά της οικογένειάς του. Στην Καρδίτσα, ο Χαρίλαος Φλωράκης έζησε τους πρώτους εργατικούς και λαϊκούς αγώνες. Όπως ο ίδιος έλεγε, «ο Παπαστράτος είχε φτιάξει εκεί (στην Καρδίτσα) μεγάλη αποθήκη επεξεργασίας καπνού, από τις πρώτες που έγιναν στη χώρα και ήταν φυτώριο για το εργατικό κίνημα. Κάθε χρόνο, κατέβαιναν χωριάτες, έσμιγαν με τους καπνεργάτες και ξεσπούσαν μεγάλα συλλαλητήρια και διαδηλώσεις».\nΟ Χαρίλαος Φλωράκης ήταν άνθρωπος βαθιά λαϊκός. Ολόκληρη η ζωή του ταυτίζεται με τα συμφέροντα της εργατικής τάξης, της αγροτιάς, της νεολαίας, του λαού, με τον αγώνα για καλύτερες μέρες, χωρίς εκμετάλλευση ανθρώπου από άνθρωπο. Αυτόν τον αγώνα υπηρέτησε με συνέπεια μέσα από τις γραμμές του ΚΚΕ σε όλες τις συνθήκες. Η κομματική - πολιτική δράση του Χαρίλαου Φλωράκη δε γνώρισε διαλείμματα. Γνώρισε μόνο φουρτούνες και μεγάλες δυσκολίες. Τις αντιμετώπισε όλες με παλικαριά και με αισιοδοξία. Με την πηγαία θυμοσοφία του και με την αποφασιστικότητα του κομμουνιστή, που έχει πλήρη συναίσθηση της αποστολής του και της σκληρότητας που χαρακτηρίζει την ταξική πάλη. Τις αντιμετώπισε, δίνοντας όλες τις δυνάμεις του και βγαίνοντας ηθικά νικητής. Όχι μόνο δε μετάνιωσε για το δρόμο που επέλεξε, αλλά συνήθιζε να επαναλαμβάνει ότι τον ίδιο δρόμο θα ακολουθούσε ξανά, αν αυτό μπορούσε να γίνει. Γιατί γνώριζε ότι δεν είχε κάνει λάθος. Γιατί γνώριζε ότι η ζωή ομορφαίνει περισσότερο και ότι η ανθρώπινη υπόσταση καταξιώνεται μόνο στον αγώνα για την αλλαγή της κοινωνίας.\nΤΕ Πόλης - Υπαίθρου ΚΚΕ


Λαύριο - Sputnik Ελλάδα\n10:00 28 ΝΟΕΜΒΡΙΟY 2020\nΚορονοϊός: Τρία κρούσματα σε ελληνική ομάδα μπάσκετ\nΗ ομάδα της Α1 μπάσκετ των ανδρών του Λαυρίου ανακοίνωσε πως βρέθηκαν τρία κρούσματα κορονοϊού και ενημέρωσε πως διενεργεί τακτικά ελέγχους.\nΤο «Blue Star Chios» μεταφέρει εκατοντάδες πρόσφυγες και μετανάστες στο λιμάνι του Λαυρίου\nΕκατοντάδες πρόσφυγες και μετανάστες θα μεταφέρει το επιβατηγό οχηματαγωγό πλοίο «Blue Star Chios» στο λιμάνι του Λαυρίου.\nΦωτιά στο Λαύριο: Βελτιώνεται η κατάσταση – Με εντολή Χαρδαλιά κλιμάκιο θα διερευνήσει τα αίτια\nΒελτιώνεται η κατάσταση της φωτιάς στο Λαύριο με τις δυνάμεις της Πυροσβεστικής να παραμένουν ισχυρές στο σημείο. Νωρίτερα, εκκενώθηκαν οικισμοί και κατασκήνωση.\nΛαύριο: Φωτογραφίες και βίντεο από τη μεγάλη φωτιά\nΜεγάλη πυρκαγιά μαίνεται από το μεσημέρι της Πέμπτης στο Λαύριο, με τις Αρχές να προχωρούν στην εκκένωση τεσσάρων οικισμών και μιας κατασκήνωσης.\nΜεγάλη πυρκαγιά τώρα στο Λαύριο - Εκκένωση οικισμών και κατασκήνωσης - Βίντεο, φωτογραφίες\nΜεγάλη πυρκαγιά βρίσκεται σε εξέλιξη αυτή την ώρα στη θέση Πούντα Ζέζα στο Λαύριο με ισχυρή δύναμη της Πυροσβεστικής να έχει σπεύσει στο σημείο.\nΞεκινά από σήμερα η ακτοπλοϊκή σύνδεση και με τα υπόλοιπα νησιά της χώρας, με την εφαρμογή αυστηρών οδηγιών και κανόνων ασφαλείας.\nΣεισμός τώρα στον Σαρωνικό - Έγινε αισθητός στην Αθήνα\nΣεισμική δόνηση σημειώθηκε το μεσημέρι της Τετάρτης στον Σαρωνικό κόλπο με το επίκεντρο του σεισμού να εντοπίζεται ανάμεσα στην Αίγινα και το Λαύριο. Αισθητός και στην Αθήνα ο σεισμός.\nΈνταση στη δομή μεταναστών στο Λαύριο\nΤις πρώτες πρωινές ώρες, άγρια επεισόδια με έναν νεκρό και τέσσερις τραυματίες είχαν σημειωθεί έξω από το Κέντρο Υποδοχής και Ταυτοποίησης μεταναστών και προσφύγων στη Μόρια, στη Λέσβο.\nΟι ισχυροί άνεμοι που φτάνουν τα 9 μποφόρ στα ανατολικά και τα 10 στο βόρειο Αιγαίο, έθεσαν σε ισχύ την απαγόρευση απόπλου.\nMasterChef: Το εμβληματικό σκηνικό του διαγωνισμού – Βίντεο με εναέρια πλάνα\nΤα χαρακτηριστικά σκηνικά του MasterChef προέρχονται από το Τεχνολογικό Πολιτιστικό Πάρκο Λαυρίου, το άλλοτε ιστορικό Μεταλλείο του Λαυρίου.\nΚακοκαιρία Ηφαιστίων: Σε ισχύ το απαγορευτικό απόπλου από Πειραιά, Ραφήνα και Λαύριο\nΣε πολλές θαλάσσιες περιοχές στο Αιγαίο πέλαγος πνέουν θυελλώδεις άνεμοι, οι οποίοι κατά τόπους φθάνουν ακόμη και τα 10 μποφόρ,καθιστώντας αδύνατες τις ακτοπλοϊκές μετακινήσεις.\nΑίρεται το απαγορευτικό στα λιμάνια - Πότε αναχωρούν τα πρώτα πλοία\nΑίρεται σταδιακά το απαγορευτικό απόπλου από τα λιμάνια του Πειραιά, της Ραφήνας και του Λαυρίου. Πότε θα αναχωρήσουν τα πρώτα πλοία για Κρήτη και Κυκλάδες


onecon.gr - Πυλώνας κοινωνικής πολιτικής για την Ευρώπη\nOneconΑΠΟΨΕΙΣΠυλώνας κοινωνικής πολιτικής για την Ευρώπη\non 09 Ιουλίου 2017 . Posted in ΑΠΟΨΕΙΣ\nΣτις 26 Απριλίου, η Ευρωπαϊκή Επιτροπή πρότεινε τη δημιουργία ενός Ευρωπαϊκού Πυλώνα Ανθρωπίνων Δικαιωμάτων (EPSR), για να υποστηρίξει την κοινωνική διάσταση της Ευρωπαϊκής Ενωσης. Ο EPSR αποτελείται από 20 βασικές αρχές. Στόχος είναι να καθιερωθούν ως «πυξίδα» για τα κράτη-μέλη και τους οργανισμούς της Ευρώπης στον τομέα της εργασίας.\nΗ έκτη από τις είκοσι αρχές αφορά τους μισθούς και περιλαμβάνει τρία βασικά σημεία. Πρώτον, το δικαίωμα των εργαζομένων να αμείβονται δίκαια για να εξασφαλίζουν ένα αξιοπρεπές βιοτικό επίπεδο. Δεύτερον, την καθιέρωση ενός «ικανοποιητικού βασικού μισθού». Τρίτον, την αποτροπή συνθηκών «φτώχειας στην εργασία». Παρότι ο Ευρωπαϊκός Πυλώνας Ανθρωπίνων Δικαιωμάτων περιέχει πολλά αντιφατικά σημεία και απλά αντανακλά τις καλές προθέσεις της Ε.Ε., θα μπορούσε να προσφέρει εναλλακτική προσέγγιση για τους μισθούς και τη συλλογική διαπραγμάτευση. Δηλαδή, θα μπορούσε να λειτουργήσει ως «κοινός παρονομαστής» σε εργασιακά θέματα. Απώτερος στόχος είναι να μην αντιμετωπίζονται οι μισθοί μόνον ως δαπάνη των εταιρειών –από την πλευρά της προσφοράς της οικονομίας– αλλά και ως καθοριστικός παράγοντας για την ενίσχυση της κατανάλωσης.\n** Το άρθρο αναρτήθηκε στον ιστότοπο Social Europe.


Γράμμα για έναν και γράμμα για όλους...\nΤης Ευτυχίας Γιαπουντζή\nΟ κορωνοϊός εξαπλώνεται μέρα με τη μέρα και η χώρα έφτασε στην απαγόρευση της κυκλοφορίας. Και αυτό γιατί δυσκολευόμαστε να μείνουμε σπίτι!\nΕίναι όμως τόσο δύσκολο τελικά;\n«Αγαπητέ/ή Γιώργο, Νίκο, Γιάννη, Μαρία, Ελένη…\nΕίναι πολύ δύσκολο να σε υποχρεώνουν να μείνεις μέσα τη στιγμή που έξω λάμπει ο ήλιος και η άνοιξη έχει πάρει για τα καλά τη θέση της.\nΕίναι πολύ δύσκολο να μένεις κλεισμένος στους τέσσερις τοίχους επειδή η ασθένεια σου δεν σου επιτρέπει να χαρείς τη ζωή σου όπως ο υπόλοιπος κόσμος. Επειδή ο καρκίνος σε αναγκάζει να ζεις σ’ ένα περιβάλλον αποστειρωμένο, να κάνεις θεραπείες, να λαμβάνεις φάρμακα και όλα αυτά όχι στο σπίτι σου αλλά στους τέσσερις τοίχους του δωματίου ενός νοσοκομείου.\nΕίναι πολύ δύσκολο να έχεις αυτισμό και ξαφνικά να ακυρώνουν το πρόγραμμα σου. Ένα πρόγραμμα που χρειαζόσουν να ακολουθείς για να είσαι ήρεμος. Τα κουτάκια που είχες στη σειρά τώρα κάποιος τα πήρε και τα σκόρπισε και εσύ καλείσαι να το αποδεχτείς κι ας μην καταλαβαίνεις, κι ας γίνονται όλα μαντάρα και ας θέλεις να ξεσπάσεις κατά του εαυτού σου και των ανθρώπων που είναι δίπλα σου. Γιατί εσύ ήξερες πως σήμερα θα σηκωθείς να πας βόλτα, μετά θα δεις το δάσκαλο σου και τώρα πρέπει να μείνεις σπίτι και μόνο σπίτι!\nΕίναι πολύ δύσκολο να πρέπει να μείνεις σπίτι με έναν σύντροφο που σε κακοποιεί και που δεν έχεις βρει το θάρρος και τη δύναμη να απαλλαγείς. Εκεί που περίμενες τις ώρες που θα λείπει στη δουλειά ή για διασκέδαση τώρα είστε συνέχεια μαζί και μετράς τις μέρες για να δεις αν θα επιβιώσεις και πόσες μελανιές θα σημαδέψουν το σώμα σου και την ψυχή σου!\nΕίναι πολύ δύσκολο να είσαι άστεγος και να μένεις στον δρόμο, και εκεί που υπήρχαν άνθρωποι και οργανώσεις που σου πρόσφεραν ένα πιάτο φαΐ τώρα να μην έχεις κανέναν. Να κινδυνεύεις άμεσα από τον ιό γιατί είσαι εντελώς εκτεθειμένος και δεν υπάρχει καμιά πρόνοια και μέριμνα για σένα. Αλλά κυρίως.. είναι τραγική ειρωνεία να ζητάνε από όλους να μείνουν σπίτι και εσύ να μην έχεις ένα!\nΕίναι πολύ δύσκολο να εργάζεσαι και να μην σου κολλάνε ένσημα.. και τώρα που σχεδόν τα πάντα είναι κλειστά και ακούς για το επίδομα των 800 ευρώ, εσύ ξέρεις πως δεν θα πάρεις ούτε 100. Αναρωτιέσαι πως θα βγει ο μήνας, ίσως και οι μήνες, χωρίς να έχεις το παραμικρό στην τσέπη σου. Γιατί φυσικά στην σύγχρονη ελληνική κοινωνία όλα ακολουθούν το γράμμα του νόμου και αν εργάζεσαι στα «μαύρα» κακό του κεφαλιού σου…\nΕίναι πολύ δύσκολο να είσαι γιατρός, νοσηλευτής και να προσπαθείς να σώσεις ανθρώπινες ζωές. Να έρχεσαι αντιμέτωπος με τον ιό και να δίνεις όλο σου τον εαυτό για να μην καταρρεύσει το ήδη επιβαρυμένο σύστημα υγείας. Η βάρδια γίνεται βάρδιες, το ρεπό δεν υπάρχει και πριν καλά καλά το καταλάβεις δεν θυμάσαι πότε ήταν η τελευταία φορά που ήπιες νερό, έφαγες σπιτικό φαγητό, είδες την οικογένεια σου και έπεσες να ξαπλώσεις μετά από μια εξουθενωτική μέρα στη δουλειά!\nΕίναι πολύ δύσκολο να είσαι φαρμακοποιός ή υπάλληλος σε σουπερμάρκετ και να εργάζεσαι ατελείωτες ώρες και κάτω από αντίξοες συνθήκες για να παρέχεις στους συνανθρώπους σου όλα όσα χρειάζονται για να μη τους λείψει τίποτα αυτόν το δύσκολο καιρό. Το ωράριο σου αυξήθηκε, η Κυριακή έγινε εργάσιμη μέρα.. και εσύ πραγματικά χρειάζεσαι να μείνεις σπίτι!\nΕίναι πολύ δύσκολο να είσαι αστυνομικός και να περιπολείς τους δρόμους ζητώντας από τους ανθρώπους να επιστρέψουν στα σπίτια τους και να προφυλαχτούν. Να κάνεις περιπολίες προκειμένου να προστατεύσεις τις ιδιοκτησίες των πολιτών που είναι κλειστές αλλά ταυτόχρονα να πρέπει να συλλαμβάνεις και όλους όσους παραβαίνουν τα μέτρα της κυβέρνησης και ανοίγουν τα καταστήματα τους γιατί έτσι τους κάπνισε!\nΕίναι πολύ δύσκολο να είσαι στρατιώτης και να βρίσκεσαι εδώ και εβδομάδες στα σύνορα με την Τουρκία στον Έβρο, προσπαθώντας να απωθήσεις τους ανθρώπους που χρησιμοποιεί ο Ερντογάν για να εκβιάσει τα συμφέροντα του. Ανθρώπινες ζωές που για το καπρίτσιο ενός προέδρου χρησιμοποιούνται ως πιόνια για να περάσουν τα σύνορα.. και εσύ στέκεσαι προασπίζοντας τα ελληνικά σύνορα τη στιγμή που η πανδημία εξαπλώνεται.\nΑλλά ξέρεις τι είναι τελικά πιο δύσκολο;\nΔύσκολο, ως και ακατόρθωτο, είναι να μείνεις μέσα γιατί κάποιος στο ζητάει για το καλό σου και το καλό των γύρω σου. Δύσκολο είναι να βρίσκεσαι στο σπίτι έχοντας ίντερνετ, υπολογιστή, τηλεόραση, κινητό, Netflix, ταινίες, σειρές, βιβλία, επιτραπέζια, ζέστη, νερό, φαγητό, υγεία, ασφάλεια, την οικογένεια σου.\nΣε καταλαβαίνω. Πρέπει να είναι πολύ δύσκολο να έχεις τα πάντα και να σου λένε ένα πράγμα…\nΈβαλε τα γυαλιά στους μεγάλους: Ο πρώτος δήμος στην Ελλάδα που μοιράζει μάσκες και αντισηπτικά στους δημότες\nΤρεις τρόποι να απολυμάνεις το κινητό σου στις μέρες του κορωνοϊού\nΚαλοκαίρι 2020: Τα πιο αγαπημένα αρώματα για να μην ξέρεις τι να διαλέξεις\nΣήμερα αφαιρούμε μαζί βήμα – βήμα το ημιμόνιμο manicure μας\nSweet lavender: Το νέο nail & make up trend που θα αγαπήσουμε όταν βγούμε από το σπίτι


Γερμανία: Ληστές μπαινοβγαίνουν ανενόχλητοι στα νοσοκομεία - Allesgr.de\nΓερμανία: Ληστές μπαινοβγαίνουν ανενόχλητοι στα νοσοκομεία\n11/02/2019 07:30 GMT +01:00\nΤα μεγάλα νοσοκομεία της Γερμανίας, έχουν μπει πλέον στο στόχαστρο ληστών. Όπως όλα δείχνουν, οι επιτήδειοι βρίσκουν εύκολους στόχους και δρουν σχεδόν ανενόχλητοι.\nΕκμεταλλευόμενοι την υψηλή κινητικότητα, οι παραβάτες βρίσκουν το χώρο και το χρόνο να αποσπάσουν χρήματα, κινητά, ιατρικά μηχανήματα και ό,τι άλλο υποπέσει στην αντίληψή τους. Σύμφωνα με επίσημα στοιχεία, η συνολική «ζημιά» που προκαλούν, αγγίζει εκατομμύρια ευρώ κάθε χρόνο.\nΤα νοσοκομεία, αδυνατούν να λάβουν δραστικά μέτρα, καθώς πρέπει να παραμένουν ανοιχτά για τους επισκέπτες και παράλληλα να προσφέρουν την ασφάλεια που χρειάζεται στους ασθενείς.\nΟ Σύνδεσμος Ασθενών όμως, εκφράζει έντονες ανησυχίες και κάνει λόγο για επιτακτική ανάγκη στον αυστηρότερο έλεγχο εισόδων στα νοσοκομεία. Όπως προτείνουν, πρέπει να πραγματοποιείται αναλυτική καταγραφή ονομάτων των επισκεπτών κατά την είσοδό τους, καθώς επίσης και του ονόματος του ασθενούς που πρόκειται να επισκεφτούν.\nΠαρά το γεγονός ότι δεν υπάρχουν έρευνες καταγραφής κλοπών σε εθνικό επίπεδο, επί μέρους κρατίδια κοινοποίησαν στατιστικές που δείχνουν τη σοβαρότητα της κατάστασης. Στο κρατίδιο της Βόρειας Ρηνανίας Βεστφαλίας, το 2017 καταγράφηκαν 6500 κλοπές, η ζημιά των οποίων υπολογίζεται στα 3,5 εκ. ευρώ.\nΌπως παρατηρεί ο Φρανκ Σολέιν, εκπρόσωπος της Υπηρεσίας Δίωξης Εγκλήματος του κρατιδίου, το βασικό πρόβλημα είναι η έλλειψη ελέγχου στα μεγάλα νοσοκομεία. Οι τεράστιες κτηριακές εγκαταστάσεις, επιτρέπουν στον οποιονδήποτε να μπαίνει και να ψάχνει σε διάφορες πτέρυγες, όταν δεν βρίσκεται κανείς γύρω.


Σεΐχης στο Ντουμπάι φωνάζει τις καμήλες με τα ονόματά τους - Prisma Radio\nHomeΚόσμοςΣεΐχης στο Ντουμπάι φωνάζει τις καμήλες με τα ονόματά τους\nΟ διάδοχος του θρόνου στο Ντουμπάι, φωνάζει τις καμήλες με τα ονόματά τους και εκείνες τον υπακούν.\nΟ διάδοχος του θρόνου στο Ντουμπάι, φωνάζει τις καμήλες με τα ονόματά τους και εκείνες τον υπακούν. Μάλιστα πλησιάζουν το αυτοκίνητό του και εκείνος χωρίς κανένας ίχνος φόβου τις ταϊζει.\nΜάλιστα είναι ο βασιλιάς του Instagram καθώς τον ακολουθούν 5,1 εκατομμύρια χρήστες. Εκτός από την ενασχόληση με τις καμήλες ασχολείται με την ελεύθερη πτώση, την ιππασία, το snowboard, το scuba diving.


Drone Video: Εξερευνώντας το μυστηριώδες σπήλαιο του Νταβέλη.\n6/05/2020 - 13:54μμ\nΤο Σπήλαιο του Νταβέλη βρίσκεται στο ΝΔ τμήμα της Πεντέλης, σε υψόμετρο 700μ.Αποτελεί μέρος του αρχαίου λατομείου μαρμάρου από το οποίο προήλθαν τα μάρμαρα που χρησιμοποιήθηκαν για την κατασκευή του Παρθενώνα, του ναού του Ηφαίστου, των Προπυλαίων και αρκετών ακόμη μνημείων και ναών της κλασσικής αρχαιότητας. Μάλιστα λίγα μέτρα από την είσοδο του σπηλαίου φαίνεται ο λίθινος δρόμος απ’ όπου μεταφέρονταν τα μάρμαρα από το Πεντελικό όρος στην Αθήνα με τη μέθοδο της κύλισης. Κατά τα αρχαία χρόνια και καθώς οι λατόμοι έσκαβαν για να εξορύξουν το πολύτιμο μάρμαρο βρέθηκαν μπροστά στο εντυπωσιακό σπήλαιο.\nΟι θεωρίες αυτές αναζωπυρώθηκαν κατά την διάρκεια της δικτατορίας στην Ελλάδα όπου η τότε κυβέρνηση ξεκίνησε έργα στο αρχαίο λατομείο ώστε να μεταφερθεί εκεί το κεντρικό στρατηγείο επιχειρήσεων του στρατού. Το έργο όμως δεν ολοκληρώθηκε ποτέ λόγω της πτώσης της κυβέρνησης των συνταγματαρχών. Στα τέλη της δεκαετίας του ’70 ξεκίνησαν και πάλι τα έργα, πιθανότατα για την κατασκευή αποθηκών ή βοηθητικών κτιρίων της αμερικανικής βάσης η οποία λειτουργούσε στην Νέα Μάκρη. Η περιοχή αποκλείστηκε και κηρύχθηκε ως στρατιωτική παρά τις αντιδράσεις των αρχαιολόγων με αποτέλεσμα να φουντώσουν οι θεωρίες συνωμοσίας σχετικά με την επιλογή του αρχαίου λατομείου. Επίσης δεν είναι λίγες οι μαρτυρίες περίοικων και κατοίκων της περιοχής οι οποίοι ισχυρίζονταν πως άκουγαν περίεργους θορύβους, έβλεπαν παράξενα φώτα ακόμη και μυστηριώδεις κόκκινους στροβίλους .


Η Δικτατορία του στρατηγού Θ.Πάγκαλου 15:14 - TA NEA TIS MIKROSPILIAS 24\nΗ Δικτατορία του στρατηγού Θ.Πάγκαλου 15:14\n...Τα χαράματα της 25ης Ιουνίου 1925, ο στρατηγός Θεόδωρος Πάγκαλος ανέτρεψε πραξικοπηματικά την κυβέρνηση του Ανδρέα Μιχαλακόπουλου και ανέλαβε την εξουσία. Η στρατιωτική αυτή εκτροπή, έθεσε τέλος στην ακυβερνησία που ταλάνισε την ελληνική πολιτική σκηνή την επαύριον της μικρασιατικής τραγωδίας. Με προκήρυξή του προς τον ελληνικό λαό την ίδια ημέρα, ο Πάγκαλος προσπάθησε να αιτιολογήσει την ενέργειά του. Αφού αποκάλεσε «αμαρτωλή» την κυβέρνηση Μιχαλακόπουλου, υποσχέθηκε «διοίκησιν χρηστήν, ισοπολιτείαν, ασφάλειαν και δικαιοσύνην» καθώς και πάταξη «άνευ οίκτου» των ποικιλώνυμων καταχραστών, «οι οποίοι κατακλέπτουσιν αναιδώς τον ιδρώτα του λαού»...\nΗ επίκληση αμάχητων ηθικών κανόνων από τον δικτάτορα αποσκοπούσε στην εκτόνωση των αντιδράσεων των βενιζελογενών κομμάτων για την πρωτοβουλία του. Στο ίδιο πλαίσιο εντάσσονταν και οι επαφές του με κορυφαίους παράγοντες των βενιζελικών και ιδίως με τον ηγέτη της Δημοκρατικής Ενωσης, Αλέξανδρο Παπαναστασίου. Ο τελευταίος συμφώνησε να στηρίξει τον δικτάτορα, εξασφαλίζοντας ως αντάλλαγμα υποσχέσεις, φρούδες όπως εκ των υστέρων αποδείχθηκαν, περί ψηφίσεως νέου Συντάγματος.\nΜετά τις εξελίξεις αυτές, ο Θεόδωρος Πάγκαλος εμφανίστηκε στις 30 Ιουνίου 1925 ενώπιον της Εθνοσυνέλευσης, προκειμένου να αναγνώσει τις προγραμματικές δηλώσεις της κυβερνήσεώς του και να λάβει ψήφο εμπιστοσύνης. Πράγματι, με ψήφους 185 επί συνόλου 208, η κυβέρνηση Πάγκαλου απέκτησε κοινοβουλευτική νομιμότητα. Ωστόσο οι δηλώσεις, στις οποίες προέβη αμέσως μετά τη συνεδρίαση της Βουλής, αποτέλεσαν οδυνηρή έκπληξη για τους υποστηρικτές του. «Είμεθα κατάστασις», είπε, «δι’ ημάς δεν υπάρχει βενιζελισμός και κωνσταντινισμός, διότι δεν υπάρχουν πλέον τα εκπροσωπούντα τα δύο τοιαύτα κόμματα πρόσωπα. Ο μεν Βενιζέλος απέθανε πολιτικώς, ο δε Κωνσταντίνος φυσιολογικώς».\nΗ απαγκίστρωση από το βενιζελικό στρατόπεδο υπήρξε η πρώτη συνειδητή επιλογή του δικτάτορα αμέσως μετά την εδραίωσή του στην εξουσία. Η παράλληλη προσέγγιση στελεχών των αντιβενιζελικών αποτέλεσε έτσι τη φυσιολογική κατάληξη μιας προσωπικής πορείας που απέβλεπε στην επιβολή του ως δικτάτορα, κάτι που τυπικά είχε βαθμιαία συντελεστεί, αρχικά στις 29 Σεπτεμβρίου 1925, όταν με διάταγμα διαλύθηκε η Δ΄ Συντακτική Συνέλευση και ακολούθως στις 5 Ιανουαρίου του 1926. Λίγους μήνες αργότερα, στις 4 και 11 Απριλίου του 1926, ο Πάγκαλος εξελέγη από το λαό Πρόεδρος της Δημοκρατίας.\nΗ σταδιακή διολίσθηση του καθεστώτος σε αυταρχικές μορφές διακυβέρνησης αποτέλεσε φυσιολογικό επακόλουθο και επιβεβαιώθηκε τους επόμενους μήνες με μαζικές διώξεις και εκτοπισμούς πολιτικών αντιπάλων, κυρίως κομμουνιστών αλλά ακόμη και Βενιζελικών, όπως ο Νικόλαος Πλαστήρας, ο οποίος πήρε το δρόμο για την εξορία. Ανεστάλη επίσης η έκδοση ορισμένων εφημερίδων. Ο Πάγκαλος δήλωνε: «Επειδή βλέπω ότι είναι αδύνατον πλέον να εμπιστευώμεθα εις τον κοινοβουλευτισμόν, διά τούτο απεφάσισα ν’ αλλάξω την μέχρι τούδε πορείαν μου. Εις το εξής στηρίζομαι εις την εμπιστοσύνην του στρατού, όστις αποτελεί την νησίδα των εθνικών ελπίδων».\nΣτον τομέα της εξωτερικής πολιτικής, η διακυβέρνηση Πάγκαλου σημαδεύτηκε από μια σειρά αντιφατικών ενεργειών. Απώτερος στόχος του πρέπει να ήταν, σύμφωνα με τα λεγόμενά του, η προετοιμασία της χώρας για επανάληψη των πολεμικών επιχειρήσεων με την Τουρκία και η ανατροπή της συνθήκης της Λωζάννης.\nΗ δικτατορία του Θεόδωρου Πάγκαλου εντάσσεται στην αλυσίδα των αλλεπάλληλων στρατιωτικών εκτροπών και επεμβάσεων στην πολιτική ζωή του τόπου, οι οποίες εγκαινιάστηκαν με το κίνημα της 3ης Σεπτεμβρίου 1843, «νομιμοποιήθηκαν» με το κίνημα στο Γουδί τον Αύγουστο του 1909 και έλαβαν χαρακτήρα πλημμυρίδας στη διάρκεια του Μεσοπολέμου. Τα κινήματα αυτά, δεν υπάρχει αμφιβολία πως συνιστούσαν παραβίαση του Συντάγματος, νοσηρό φαινόμενο μιας ασταθούς δημοκρατίας που χρειάστηκε να περιμένει μέχρι τη Μεταπολίτευση του 1974 για να πάρει τον ανηφορικό δρόμο της ενηλικίωσης, που η σύγχρονη οικονομική κρίση(μνημόνιο κλπ.) δείχνει να τον έχει χάσει.\nΗ καταδίκη με την κατηγορία της απιστίας και της εσχάτης προδοσίας\nΟ Πάγκαλος με απόφαση της 13 Ιουλίου 1928 της κυβέρνησης Βενιζέλου αποφυλακίστηκε. Μετά την αποφυλάκισή του συμμετείχε στις εκλογές της 23-8-1928 ως αρχηγός της Εθνικής Ενώσεως, αλλά απέτυχε να εκλεγεί.\nΤο Μάïο του 1929 συνελήφθη πάλι για τα αδικήματα της δικτατορίας. Στη συνέχεια αποφυλακίστηκε με εγγύηση και στις 17 Μαρτίου του 1930 προσήχθη σε δίκη ενώπιον τριαντακονταμελούς επιτροπής της Γερουσίας με βάση τον νόμο περί ευθύνης υπουργών με την κατηγορία της απιστίας για το σκάνδαλο του καζίνο της Ελευσίνας. Η κατηγορία αφορούσε την εκχώρηση άδειας λειτουργίας καζίνο στην Ελευσίνα σε φίλα προσκείμενο επιχειρηματία έναντι χαμηλότερου αντιτίμου από ό,τι προσέφερε ο πλειοδότης. Τελικά καταδικάστηκε σε δύο χρόνια φυλάκιση και πενταετή στέρηση πολιτικών δικαιωμάτων. Παράλληλα οι οπαδοί του Πάγκαλου στο στράτευμα εκτοπίστηκαν στην Μακεδονία.\nΣτις 30-10-1930 συνελήφθη και φυλακίστηκε στις φυλακές Συγγρού για οργάνωση πραξικοπήματος. Λίγους μήνες αργότερα αποφυλακίζεται και εγκαθίσταται μόνιμα στην Ελευσίνα. Ένα χρόνο αργότερα παραπέμφθηκε σε νέα δίκη με την κατηγορία της εσχάτης προδοσίας για το κίνημα του 1930, ενώ στις 31 Μαϊου του ίδιου χρόνου εκτοπίστηκε στην Αιδηψό. Το 1935 έλαβε μέρος στις εκλογές ως επικεφαλής του Εθνικού Κόμματος μόνο στην περιφέρεια Δράμας, αλλά απέτυχε πάλι να εκλεγεί. Όλη αυτή την περίοδο ο ίδιος αρθρογραφούσε σε διάφορες εφημερίδες.\nΣτις 19 Απρλίου 1941 προτάθηκε στον Βασιλιά Γεώργιο να συμπεριλάβει στη νέα κυβέρνηση και τον Πάγκαλο, αλλά η πρόταση δεν καρποφόρησε. Με την έλευση των Γερμανών και το διορισμό του Τσολάκογλου στη θέση του πρωθυπουργού, πολλές πολιτικές προσωπικότητες, μεταξύ αυτών και ο Πάγκαλος, τον επισκέφθηκαν στο γραφείο του, κίνηση που σχολιάστηκε αρνητικά.\nΤο Νοέμβριο του 1941 με ειδική ρύθμιση ο Πάγκαλος άρχισε να λαμβάνει σύνταξη ως πρώην πρόεδρος της Δημοκρατίας, η οποία συνεχίστηκε και μετά την κατοχή. Στις 26-10-1944 συνελήφθη από την κυβέρνηση Παπανδρέου και οδηγήθηκε στις φυλακές. Το Δεκέμβριο του 1944 αποφυλακίστηκε. Στις 25 Αυγούστου 1945 συνενελήφθη ως δωσίλογος κατόπιν αποφάσεως του 6ου ανακριτικού γραφείου δωσιλόγων. Λίγες μέρες νωρίτερα του είχε ασκηθεί ποινική δίωξη για τα δημοσιευθέντα άρθρα του κατά την περίοδο της κατοχής, τα οποία, σύμφωνα με την κατηγορία , εξυπηρετούσαν το έργο των εχθρών.\nΣτις 12-9-1945 αθωώθηκε με απαλλακτικό βούλευμα από τις κατηγορίες που τον βάρυναν για συνεργασία με τις κατοχικές δυνάμεις. Η κατηγορία περί συνεργασίας με τις κατοχικές δυνάμεις στηριζόταν στο γεγονός ότι είχε συμμετάσχει στην ίδρυση των Ταγμάτων Ασφαλείας επί κατοχής. Στις εκλογές Μαρτίου 1950 ο Πάγκαλος κατέβηκε ως υποψήφιος με το Εθνικό Κόμμα υπό τον Ν.Ζέρβα. Στις εκλογές το Εθνικό Κόμμα κατέλαβε επτά έδρες, οι οποίες όμως κερδήθηκαν κατά κύριο λόγο στην Ήπειρο, με αποτέλεσμα ο ίδιος να μην εκλεγεί. Απεβίωσε στις 27 Φεβρουαρίου 1952.


Μαζική διαρροή δεδομένων από πελάτες της Marriott: Τα καλά νέα μιας πολύ δυσάρεστης κατάστασης | Fortunegreece.com\nΛιγότεροι από το αναμενόμενο ήταν τελικά οι πολίτες που έπεσαν θύμα ενός ψηφιακού κενού ασφαλείας στην αλυσίδα ξενοδοχείων.\nΟι χάκερ δεν κατάφεραν τελικά να επηρεάσουν τόσους πελάτες των ξενοδοχείων Marriott όσοι είχαν υπολογιστεί αρχικά τον περασμένο Νοέμβριο, όταν και έγινε γνωστό το τεράστιο κενό ασφαλείας.\nΤην Παρασκευή η εταιρεία εξέδωσε μια ανακοίνωση στην οποία αναφέρει λεπτομέρειες από την έρευνα που διεξήγαγε για να διαπιστώσει το πραγματικό μέγεθος της ζημιάς. Τελικά ο αριθμός των ατόμων που επηρεάστηκαν από την κυβερνοεπίθεση ήταν 383 εκατ. από 500 εκατ. που υπολογίζονταν στην αρχή.\nΌσον αφορά τους πελάτες όπου οι χάκερ απέκτησαν πρόσβαση στα στοιχεία των διαβατηρίων τους, αυτοί ήταν 5,25 εκατ.\nΠαρότι οι ίδιοι χάκερ υπέκλεψαν 20,3 εκατ. κωδικοποιημένους αριθμούς διαβατηρίου και 8,6 εκατ. κωδικοποιημένους αριθμούς πιστωτικών και χρεωστικών καρτών, η Marriott θεωρεί πως δεν κατάφεραν ποτέ να αποκωδικοποιήσουν της πληροφορίες που ήταν αποθηκευμένες.\nΉδη η εταιρεία έχει δημιουργήσει μια ειδική ιστοσελίδα, στην οποία κάθε πελάτης μπορεί να ελέγξει εάν τα στοιχεία του έχουν περάσει παράνομα στα χέρια των χάκερ. Επιπλέον, έχει ανακοινώσει ότι θα καλύψει όλα τα έξοδα που προβλέπονται για την έκδοση νέων διαβατηρίων όσων επηρεάστηκαν από την κυβερνοεπίθεση.


Γιατί δεν μπόρεσε να πάει ο Ζαχίρ στη Γαλλία; - Κατιούσα\nΑρχική/Απόψεις/Γιατί δεν μπόρεσε να πάει ο Ζαχίρ στη…\nΑφού μόνο ό,τι υπάρχει στα μίντια είναι πραγματικό, ας μιλήσουμε στη γλώσσα των μίντια. Ας δούμε λοιπόν γιατί ο Ζαχίρ του Masterchef δεν κατάφερε να ακολουθήσει τους συμπαίκτες του στο ταξίδι στη Γαλλία, είδηση που έγινε viral στο mainstream αντιφασιστικό διαδίκτυο.\nΌπως δεν γνωρίζει ο κόσμος, οι άνθρωποι οι οποίοι έρχονται σε μια χώρα και ζητούν διεθνή προστασία, άσυλο δηλαδή, θεωρούνται και είναι «αιτούντες διεθνή προστασία» ή «αιτούντες άσυλο». Ζητούν δηλαδή από μια χώρα να τους παρέχει την προστασία που δεν μπορεί να τους παρέχει η δική τους, διότι είναι θύματα δίωξης ή σοβαρής βλάβης. Στη χώρα τους δηλαδή είτε διώκονται για τις πεποιθήσεις τους, τη θρησκεία, το σεξουαλικό τους προσανατολισμό ή για κάποιον άλλο λόγο, είτε κινδυνεύουν να χάσουν τη ζωή τους εξαιτίας πολέμου. Αυτοί λοιπόν οι άνθρωποι, υποβάλλουν αίτημα στην Ελλάδα και ζητούν να αναγνωριστούν ως πρόσφυγες. Η διαδικασία που ακολουθείται είναι λίγο πολύ γνωστή. Καταθέτουν όποια δικαιολογητικά διαθέτουν, περνούν από συνέντευξη και η Υπηρεσία Ασύλου αξιολογεί εξατομικευμένα αν πράγματι ο άνθρωπος που αιτείται διεθνή προστασία πρέπει ή όχι να αναγνωριστεί ως πρόσφυγας. Μέχρι να ολοκληρωθεί η διαδικασία οι άνθρωποι αυτοί θεωρούνται αιτούντες άσυλο, διαμένουν νόμιμα στη χώρα αλλά δεν μπορούν να ταξιδέψουν έξω από αυτή.\nΌσοι από τους αιτούντες άσυλο αναγνωριστούν ως πρόσφυγες, λαμβάνουν άδεια διαμονής και με αυτήν κάποια στιγμή, όσο επιτρέπει η ελληνική γραφειοκρατία, μπορούν να εκδόσουν ταξιδιωτικά έγγραφα, δηλαδή διαβατήριο, και με αυτό μπορούν να ταξιδέψουν για περιορισμένο χρονικό διάστημα σε άλλες χώρες. Ωστόσο, δεν μπορούν, εφόσον έχουν αναγνωριστεί ως πρόσφυγες στην Ελλάδα, να ζήσουν σε άλλη χώρα με το διαβατήριό τους, καθώς εκεί δεν έχουν νόμιμη διαμονή.\nΟι καθυστερήσεις στην έκδοση διαβατηρίων είναι πολύ μεγάλες και πρόσφατα έχουν μεγαλώσει κι άλλο. Όχι μόνο γιατί έτσι είναι αυτό το κράτος, όπως ανέφερε με θλίψη ένας συμπαίκτης του Ζαχίρ. Υπάρχει και ένας επιπλέον λόγος και θα προσπαθήσω να τον εξηγήσω συνοπτικά.\nΤα τελευταία χρόνια πέρασαν πολλοί αιτούντες άσυλο από την Ελλάδα. Η συντριπτική τους πλειοψηφία έφυγε με την πρώτη ευκαιρία. Κάποιοι εκμεταλλεύτηκαν τα ανοιχτά σύνορα από την Ειδομένη. Άλλοι ακολούθησαν τη νόμιμη διαδικασία και επανενώθηκαν με τις οικογένειές τους σε κάποια άλλη χώρα της ΕΕ. Αυτές οι δύο οδοί έκλεισαν. Η πρώτη απότομα. Η δεύτερη, αυτή των οικογενειακών επανενώσεων, λίγο πιο ύπουλα. Πολλές ευρωπαϊκές χώρες απέρριπταν τα αιτήματα για επανένωση επικαλούμενες σε πολλές περιπτώσεις γελοίες δικαιολογίες ή γραφειοκρατικά ζητήματα. Ο στόχος τους ήταν να περιορίσουν τον προσφυγικό πληθυσμό στην επικράτειά τους. Οι πρακτικές τους στόχευαν ακριβώς σε αυτό. Ακόμα και όταν δεν μπορούσαν να απορρίψουν μια επανένωση, φρόντιζαν να την καθυστερήσουν όσο γίνεται. Έτσι, αντί για έξι μήνες, υπάρχουν υποθέσεις που τραβάνε χρόνια για να ολοκληρωθούν.\nΕφόσον οι παραπάνω πόρτες έκλεισαν, η απόγνωση έσπρωξε πολλούς να φύγουν με παράνομους τρόπους. Με πλαστά διαβατήρια, με διακινητές, με επικίνδυνα μέσα και επισφαλείς συνθήκες ταξιδιού. Πολλοί από αυτούς τα κατάφεραν, αλλά εφόσον τα δακτυλικά τους αποτυπώματα δείχνουν ότι μπήκαν από την Ελλάδα, σύμφωνα με τη Συνθήκη του Δουβλίνου, πρέπει να επιστραφούν σε αυτή. Το γεγονός ότι οι επιστροφές που προβλέπονται από τη Συνθήκη του Δουβλίνου δεν εφαρμόζονταν είναι για άλλο επεισόδιο.\nΕπιπλέον, ένας ακόμα τρόπος για να ταξιδέψουν κάποιοι προς την Ευρώπη, αφού δεν μπορούν να το κάνουν με τους νόμιμους τρόπους, είναι να περάσουν τη διαδικασία του ασύλου στην Ελλάδα, να αναγνωριστούν (αν αναγνωριστούν), να περιμένουν να πάρουν την άδεια διαμονής, μετά να εκδόσουν διαβατήρια με τα οποία θα ταξιδέψουν στην Ευρώπη και να ελπίζουν ότι δε θα εντοπιστούν ποτέ από τις εκεί Αρχές και δε θα επιστρέψουν ποτέ στην Ελλάδα. Κάτι χρόνια κρατάει όλο αυτό, αλλά δε βαριέσαι, τι είναι μερικά χρόνια σε ένα καμπ μπροστά στην αιωνιότητα;\nΕπειδή η ΕΕ είναι τόσο δημοκρατική, ελεύθερη, ανθρωπιστική και φιλεύσπλαχνη, αφού έκλεισε με κάθε τρόπο όλους τους προηγούμενους δρόμους, είπε να περιορίσει και αυτόν. Έτσι, η διαδικασία έκδοσης διαβατηρίων σε αναγνωρισμένους πρόσφυγες καθυστερεί και γίνεται μετ’ εμποδίων. Μάλιστα, τελευταία παρατηρείται το φαινόμενο να μην εκδίδουν διαβατήρια σε αναγνωρισμένους πρόσφυγες εάν αυτοί δεν προσκομίσουν αποδεικτικά ότι έχουν δεσμούς με την Ελλάδα, δουλειά, σπίτι, ΑΦΜ, κτλ. Ο λόγος είναι προφανής. Δεν θέλουν να επιτρέψουν στους –αλήθεια πόσους;- ανθρώπους που θα αναγνωριστούν εδώ να έχουν την δυνατότητα να ταξιδέψουν στην Γερμανία (η οποία για κάποιο λόγο είναι η Γη της Επαγγελίας για τους πρόσφυγες, αλλά κι αυτό είναι για άλλο επεισόδιο) ή κάποια άλλη χώρα της Κεντρικής και Βόρειας Ευρώπης.\nΈτσι λοιπόν, ο Ζαχίρ και πολλοί Ζαχίρ δεν μπορούν απλά να βγάλουν μερικές φωτογραφίες, να πληρώσουν το παράβολο, να πάνε στο Αστυνομικό Τμήμα της γειτονιάς τους και να βγάλουν διαβατήριο για να ταξιδέψουν. Ο Ζαχίρ και όλοι οι Ζαχίρ, παρότι τρώνε εξώσεις από τα διαμερίσματα αν αναγνωριστούν ως πρόσφυγες, διότι, λέει, οι πρόσφυγες έχουν τα ίδια δικαιώματα με τους πολίτες αυτής της χώρας, δεν μπορεί να ταξιδέψει γιατί είναι… επικίνδυνος να επιβαρύνει το γερμανικό ή τον ολλανδικό προϋπολογισμό. Ο Ζαχίρ και όλοι οι Ζαχίρ αυτής της γης δεν έχουν πατρίδα. Την έχασαν. Την άφησαν πίσω τους βιαστικά μια μέρα, περπάτησαν χιλιόμετρα με τα πόδια, νηστικοί και αϋπνοι, πλήρωσαν διακινητές, στριμώχτηκαν σε βάρκες μέσα στα κύματα. Κάποιοι πνίγηκαν, κάποιες βιάστηκαν, κάποιοι δεν άντεξαν, αυτοκτόνησαν, κατέστρεψαν τη σωματική και ψυχική τους υγεία. Βρέθηκαν εδώ, για να ακούν από το πρωί μέχρι το βράδυ ότι είναι το πρόβλημα της χώρας. Ότι εξαιτίας τους κινδυνεύει ο πολιτισμός μας. Έγιναν η αιτία για να χτίσουν καριέρα κάποιοι. Έγιναν οι μουτζούρηδες του δυτικού μας τραπεζιού. Κανείς δεν τους θέλει παρά μόνο εάν χρησιμεύουν για φτηνά χέρια.\nΟ Ζαχίρ και οι Ζαχίρ αυτής της γης είναι κάτι ωραίοι τύποι που μπορούν να ποσάρουν αυγά, να φιλετάρουν πεσκανδρίτσες, να ζωγραφίζουν, να τραγουδούν, να χορεύουν, να ψαρεύουν, να γράφουν ποιήματα, να κλαίνε όταν στεναχωριούνται και να γελάνε όταν χαίρονται. Να κουράζονται, να διασκεδάζουν, να θυμώνουν και να ερωτεύονται. Να τους λείπει η μαμά τους και να ικανοποιούνται απλά με ένα χαμόγελο ή μια φιλική κουβέντα. Να μη μιλιούνται όταν χάνει η ομάδα τους και να παθιάζονται όταν παίζουν μπάλα σε μια πλατεία. Ο Ζαχίρ και οι Ζαχίρ αυτής της γης ζουν ανάμεσά μας. Καιρός είναι να ζήσουν μαζί μας. Όχι μόνο μέσα από την τηλεόραση. Όχι μόνο σαν χαρακτήρες μιας τηλεοπτικής εκπομπής, αλλά σαν κανονικοί άνθρωποι.\nΥΓ. Ο ίδιος ο Ζαχίρ το είπε ωραία. Δεν είναι το θέμα να εξυπηρετηθείς επειδή έγινες γνωστός από την τηλεόραση. Το θέμα είναι να συμβεί το αυτονόητο. Όντως, τον πολιτισμό μας, αυτόν του ατομικού βολέματος, του «ποιον δικό μας άνθρωπο έχουμε εκεί» ήρθε να μας τον αλλοιώσει ένας πρόσφυγας από το Αφγανιστάν.\n2310net Άσυλο Δουβλίνο ΙΙ ΕΕ Ζαχίρ Μάστερσεφ Πρόσφυγες Υπηρεσία Ασύλου


ΔΕΙΤΕ: η Μπιγιόνσε αποκάλυψε τραγουδώντας ότι… ο σύζυγός... - Star.gr\nLIFESTYLE Τετάρτη, 2 Ιουλίου 2014, 20:45\nΔΕΙΤΕ: η Μπιγιόνσε αποκάλυψε τραγουδώντας ότι… ο σύζυγός της την απάτησε!\nΆλλαξε τους στίχους «σπέρνοντας» υποψίες\nΥπόνοιες ότι ο σύζυγός της την έχει απατήσει, κι ε��ώ υπάρχουν σχετικές φήμες μετά τον οικογενειακό καβγά μέσα σε ασανσέρ, άφησε μέσω ενός… τραγουδιού η Μπιγιόνσε, αλλάζοντας τους στίχους!\nΣτο πλαίσιο της περιοδείας που κάνει μαζί με τον Τζέζι Ζι, η σταρ της RnB βρέθηκε στο Οχάιο, όπου, φορώντας νυφικό, ερμήνευσε την επιτυχία της «Resentment», το οποίο μιλά για μια κοπέλα που την απάτησε ο σύντροφός της.\n«Ξέρω ότι είναι ελκυστική, αλλά εγώ ήμουν πρώτη εδώ… Πορεύομαι μαζί σου δώδεκα χρόνια, γιατί αξίζω να με αντιμετωπίζεις με αυτόν τον τρόπο», λένε σε ελεύθερη μετάφραση οι στίχοι – αίνιγμα της Μπιγιόνσε!\nΟι κανονικοί στίχοι του «Resentment» αναφέρουν «έξι χρόνια», ενώ δώδεκα χρόνια, όσα δηλαδή ανέφερε η τραγουδίστρια, μετράει η σχέση της με τον Τζέι Ζι! Μάλιστα, οι fans που κατάλαβαν ότι η Μπιγιόνσε άλλαξε τους στίχους, κάνοντας σαφή αναφορά στα προσωπικά της, άρχισαν να ουρλιάζουν αλλά και να… tweetάρουν την αλλαγή - αίνιγμα!\nΔείτε στο βίντεο το χαρακτηριστικό στιγμιότυπο


ΖΑΚΥΝΘΟΣ| Επιμνημόσυνη δέηση και κατάθεση στεφάνων για την ημέρα μνήμης της Γενοκτονίας των Ποντίων\nΕπιμνημόσυνη δέηση στην Ιερά Μητρόπολη Ζακύνθου, χοροστατούντος του Σεβασμιότατου Μητροπολίτη Ζακύνθου, κ.κ. Διονυσίου Δ’ και κατάθεση στεφάνων για την ημέρα μνήμης της Γενοκτονίας των Ποντίων πραγματοποιήθηκε το πρωί της Κυριακής (23/05) στη στήλη των Πεσόντων, παρουσία των τοπικών Αρχών, του Βουλευτή Ζακύνθου, Διονύση Ακτύπη καιτου Βουλευτή Λακωνίας, Ν. Κρητικό.\nΟ Βουλευτής Ζακύνθου, Διονύσης Ακτύπης , με ανάρτησή του στη προσωπική του σελίδα στο fb επισημαίνει ,\n«Περίπου 353.000 Έλληνες του Πόντου έπεσαν θύματα του τουρκικού εθνικισμού, γράφοντας μια από τις πιο μαύρες σελίδες στην ιστορία της ανθρωπότητας. Ένας λαός, που μετρούσε 27 αιώνες ζωής, ξεριζώθηκε από τη γη του, αφήνοντας πίσω του πατρογονικές εστίες, εκκλησίες και τάφους προγόνων.\nΟι μέθοδοι που χρησιμοποίησαν οι Νέοτουρκοι για την γενοκτονία των Ποντίων ήταν πολλές. Εκτοπισμός, εξάντληση από έκθεση σε κακουχίες, εκτεταμένοι βασανισμοί, πορείες θανάτου και πολύ συχνά εν ψυχρώ δολοφονίες και εκτελέσεις.\nΗ Τουρκία, βέβαια, ακόμα και σήμερα δεν αναγνωρίζει πως υπήρξε γενοκτονία Ποντίων. Χαρακτηρίζει τα περί γενοκτονίας ως διαστρέβλωση των γεγονότων για πολιτικά κίνητρα και εσωτερική κατανάλωση.\nΩστόσο, εμείς ως Έλληνες, που γνωρίζουμε την αλήθεια, έχουμε το χρέος να διατηρήσουμε ζωντανή την ιστορική μας μνήμη και να συνεχίσουμε τον αγώνα για τη διεθνή αναγνώριση της γενοκτονίας των Ποντίων. Μόνο έτσι θα αποτρέψουμε αντίστοιχα φαινόμενα στο μέλλον και θα δικαιώσουμε τις ψυχές όλων αυτών των ανθρώπων που έχασαν την ζωή τους τόσο άδικα».


Εισαγγελέας στη δίκη Τοπαλούδη: Ένοχοι χωρίς ελαφρυντικά οι δύο κατηγορούμενοι – 1 Voice\nτην Μάι 12, 2022 11:40\nTo δρόμο για την τιμωρία και των δύο κατηγορουμένων που δικάζονται σε δεύτερο βαθμό για το βιασμό και τη δολοφονία της φοιτήτριας Τοπαλούδη έδειξε η εισαγγελέας του Μεικτού Ορκωτού Εφετείου Αθηνών Ευσταθία Καμπαγιάννη ζητώντας από τους τακτικούς δικαστές και τους ενόρκους να κηρύξουν ενόχους και τους δυο δράστες.\nΗ εισαγγελική λειτουργός αφού περιέγραψε τη συνάντηση του θύματος με τους θύτες αναφέρθηκε στο μήνυμα που έστειλε η Ελένη Τοπαλούδη στη φίλη της γράφοντας της «πάρε με σε μια ώρα τηλέφωνο». «Το μήνυμα αυτό σημαίνει για μένα ότι «δεν περνάω καλά, κάτι συμβαίνει». Είχε ένστικτο. Παρά την αντίθετη βούληση της και με την άσκηση σωματικής βίας προχώρησαν μαζί της διαδοχικά σε συνουσία.\nΗ άσκηση βίας αποδεικνύεται από τις αμυχές στο κορμί της, τις κακώσεις, τα σημάδια από τα μαχαίρια. Οι κακώσεις έγιναν εν ζωή. Η μη ύπαρξη κακώσεων στα γεννητικά όργανα δεν προβληματίζει αφού έμεινε για αρκετή ώρα στο νερό. Το κορίτσι προσπάθησε να αντισταθεί και προειδοποίησε ότι θα τους καταγγείλει» τόνισε η εισαγγελέας.\nΗ στάση αυτή της Ελένης ήταν που χτύπησε το «καμπανάκι» στο μυαλό των δυο κατηγορούμενων, οι οποίοι «σκεπτόμενοι τις συνέπειες αυτού της κατάφεραν πλήγματα στο κεφάλι με σίδερο προκαλώντας της αιμορραγία και οίδημα.\nΟι κατηγορούμενοι αντιλαμβανόμενοι την κατάσταση τη μετέφεραν στο μπάνιο κι εκείνη αιμορραγούσε ακατάσχετα. Όταν είδαν την κρισιμότητα της κατάστασης την μετέφεραν στο αυτοκίνητο».\nΣύμφωνα με την εισαγγελέα, «για τη μεταφορά είναι βέβαιο ότι απαιτούνταν δυο άτομα αφού το κορίτσι δεν θα μπορούσε να σταθεί στα πόδια του. Αντί την ύστατη στιγμή να τη βοηθήσουν, την οδήγησαν σε ερημική παραλία. Σταμάτησαν σε ένα πλάτωμα. Έριξαν την Ελενη ζωντανή στη θάλασσα για να μην εντοπιστεί ποτέ και να πεθάνει εκεί. Και οι δυο σήκωσαν το σώμα, παρά τους αντίθετους ισχυρισμούς τους.\nΠροκύπτει από την κατάθεση του ιατροδικαστή ότι ενόψει ότι η Ελενη ήταν ψηλή κοπέλα και βρισκόταν σε κωματώδη κατάσταση και δεν ήταν δυνατόν να την σηκώσει κάποιος μόνος.\nΟύτε υπάρχουν σημάδια από σύρσιμο επάνω της. Τεκμαίρεται ότι συνεργάστηκαν και οι δυο για να πετάξουν την Ελενη στη θάλασσα».\nΟι κατηγορούμενοι -σύμφωνα με την εισαγγελέα- επέστρεψαν στο σπίτι για να καθαρίσουν το φορτηγάκι, το σπίτι και να μαζέψουν τα προσωπικά αντικείμενα της κοπέλας.\nΣε 40-45 λεπτά εντοπίστηκαν ξανά στο ίδιο σημείο που έριξαν την Ελενη για να ξεφορτωθούν τα πράγματα της. Όμως πολλά κόλλησαν στη βλάστηση γιατί ο γκρεμός δεν ήταν κάθετος.\nΕΛΓΑ: Ψηφίστηκε η τροπολογία για τις αποζημιώσεις του παγετού Ιανουαρίου 2022


Με δύο Navtex απάντησε ο Ερντογάν στην Ε.Ε.: Προκαλεί από Κύπρο μέχρι Κρήτη\nΚυριακή 7 Μαρτίου 2021, 16:31\nΑρχική News Με δύο Navtex απάντησε ο Ερντογάν στην Ε.Ε.: Προκαλεί από Κύπρο μέχρι...\nΜε δύο νέες άκρως προκλητικές Navtex, απάντησε σήμερα στους 27 ηγέτες της Ευρωπαϊκής Ένωσης, ο ισλαμιστής Πρόεδρος της Τουρκίας, Ταγίπ Ερντογάν.\nΗ Τουρκία δέσμευσε θαλάσσια ζώνη μήκους 580 χιλιομέτρων και πλάτους 25 χιλιομέτρων στις περιοχές ευθύνης της Κύπρου και της Ελλάδας, από τα ανοικτά της Πάφου μέχρι τα ανοικτά της Ιεράπετρας στην Κρήτη, για ένα γερμανικό ερευνητικό πλοίο, που χρησιμοποίησε και παλαιότερα.\nΌπως γράφει η εφημερίδα «Φιλελεύθερος», και μεταδίδει ο Μιχάλης Ιγνατίου, με δεύτερη Navtex δέσμευσε περιοχή σε απόσταση 25 χιλιομέτρων από τις νοτιοανατολικές ακτές της Κρήτης. Πρόκειται για τις Navtex 0283/18 και 0288/18 που μεταδίδονται μέσω του σταθμού Αττάλειας και σύμφωνα με αυτές ζητείται ζώνη προστασίας του πλοίου R/V MARIA S. MERIAN για επιστημονικές έρευνες.\nΕίναι η δεύτερη φορά τους τελευταίους μήνες που η Τουρκία προκαλεί επικαλούμενη έρευνες με κρατικής ιδιοκτησίας της Γερμανίας ερευνητικό πλοίο, με Navtex που αφορούν περιοχές ευθύνης της Ελλάδας, αλλά και της Κύπρου σε αυτή την περίπτωση. Στη συγκεκριμένη περίπτωση το ερευνητικό πλοίο ανήκει στο Πανεπιστήμιο του Αμβούργου.\nΗ εφημερίδα αναφέρει ότι το εν λόγω ερευνητικό, είχε διεξαγάγει επιστημονικές έρευνες σε θαλάσσιες περιοχές της Κύπρου κατά την περίοδο 2010-2011 με βάση την Λεμεσό και εγκρίσεις της Κυπριακής Δημοκρατίας.\nΜετά τις «μαγκιές» των Τούρκων – Αποχωρεί από το οικόπεδο 3 το Saipem 12000\nΠροηγούμενο άρθροΚΥΣΕΑ για τις εξελίξεις στο Αιγαίο: Θετικό το αυστηρό μήνυμα των “27” της ΕΕ προς την Τουρκία\nΕπόμενο άρθροΔιαμαρτυρία Τσάμηδων έξω από την ελληνική πρεσβεία στα Τίρανα


Eνημερωτική εκδήλωση για τους γονείς των Ρομά - kosmoslarissa\nEνημερωτική εκδήλωση για τους γονείς των Ρομά\nΛάρισα | 12 Απρ 2018, 13:21\nΣε έναν κόσμο που μεταβάλλεται ραγδαία είναι απαραίτητο να εφοδιαστούν οι άνθρωποι με όλες τις απαραίτητες γνώσεις, δεξιότητες και ικανότητες, ώστε να ανταπεξέρχονται στις νέες κοινωνικές και οικονομικές συνθήκες που διαμορφώνονται.\nΗ σχολική διαρροή αποσταθεροποιεί τις εκπαιδευτικές πολιτικές για ποιοτική εκπαίδευση και κοινωνική ένταξη, αυξάνει τις εκπαιδευτικές ανισότητες και δυσχεραίνει την κοινωνική συμπερίληψη.\nΣτο πλαίσιο αυτό και με σκοπό την ενημέρωση γονέων Ρομά όχι μόνο για τη σπουδαιότητα της φοίτησης των παιδιών τους στην υποχρεωτική εκπαίδευση αλλά και για τη συνέχιση της μόρφωσης σε ανώτερες βαθμίδες εκπαίδευσης τόσο για τα παιδιά τους όσο και για τους ίδιους,\nη Διεύθυνση Δευτεροβάθμιας Εκπαίδευσης Λάρισας δια του Κέντρου Συμβουλευτικής και Προσανατολισμού (ΚΕ.ΣΥ.Π. Λάρισας) και των διευθύνσεων των σχολείων περιοχής ευθύνης του – 11ο Γυμνάσιο και 11ο Λύκειο Λάρισας – διοργανώνει ενημερωτική εκδήλωση με θέμα: «ΣΥΝΕΧΙΖΩ ΤΟ ΣΧΟΛΕΙΟ. ΔΙΕΚΔΙΚΩ ΤΗ ΖΩΗ».\nΗ εκδήλωση απευθύνεται σε γονείς Ρομά και θα πραγματοποιηθεί στην Αίθουσα Εκδηλώσεων του 33ου Δημοτικού Σχολείου Λάρισας, οδός Αρβανιτοπούλου και Σκοπιάς, την Πέμπτη 19 Απριλίου 2018 και ώρα 18:30, σύμφωνα με το παρακάτω πρόγραμμα:\n«Ρομά και Μπαλαμοί μια αγκαλιά: Μετασχηματισμός με το βλέμμα στο αύριο» κ. Σίμος Βασίλειος - Διευθυντής 33ου Δ.Σ. Λάρισας\n«Η μετάβαση από το Δημοτικό στο Γυμνάσιο: Η γνώση είναι δύναμη» κ. Βλάνδος Σταμούλης - Διευθυντής 11ου Δ.Σ. Λάρισας\n«Τι ευκαιρίες δουλειάς έχω ανάλογα με το σχολειό που τελειώνω» κ. Βλαχοδήμου Ευπραξία - Υπεύθυνη Σχολικού Επαγγελματικού Προσανατολισμού - ΚΕ.ΣΥ.Π. Λάρισας\n«Χρήσιμες πληροφορίες για τις σπουδές στο Γυμνάσιο» κ. Μίχας Παναγιώτης - Διευθυντής 11ου Γυμνασίου Λάρισας\n«Φοίτηση στο Γενικό Λύκειο: Δεν έχω δίλημμα» κ. Ανδρέου Αθανάσιος - Διευθυντής 11ου Λυκείου Λάρισας\n«Σπουδές στο Επαγγελματικό Λύκειο και την Τάξη Μαθητείας» κ. Μπουρουτζήκας Ιωάννης - Διευθυντής 1ου ΕΠΑΛ Λάρισας


Μαρτίνς στη Record: Oνειρευόμαστε έναν ευρωπαϊκό τίτλο - Timed\nΕφ’ όλης της ύλης συνέντευξη στη «Record» παραχώρησε ο τεχνικός του Ολυμπιακού, Πέδρο Μαρτίνς και βάσει των όσων είπε έβγαλε… τίτλους.\nΟ προπονητής των πρωταθλητών αποκάλυψε πως φέτος απέρριψε σημαντικές οικονομικά προτάσεις. Μίλησε για το πόσο προσηλωμένος είναι στον Ολυμπιακό, ενώ αναφέρθηκε στο αγγλικό πρωτάθλημα που ουδέποτε έχει κρύψει και ο ίδιος πως βρίσκεται στο μυαλό του.\n«Θέλουμε έναν ευρωπαϊκό τίτλο», αναφέρεται στον τίτλο της τρισέλιδης συνέντευξης του Πορτογάλου προπονητή του Ολυμπιακού, ο οποίος υποστήριξε πως «δεν έχω καμία αξίωση να είμαι Θεός του Ολύμπου».\nΔιαβάστε μερικά από τα πλέον χαρακτηριστικά σημεία της συνέντευξης του προπονητή του Ολυμπιακού:\n«Είμαι απόλυτα ριζωμένος και προσαρμόζομαι στην πραγματικότητα του Ολυμπιακού. Σε αυτή την πτυχή, από την αρχή, είχα μια πολύ εύκολη ενσωμάτωση. Ήταν ένα έργο που ξεκίνησε πριν από τέσσερα χρόνια. Ο Ολυμπιακός είχε χάσει το πρωτάθλημα εκείνη τη χρονιά και φτιάξαμε μια νέα ομάδα, εντελώς νέα. Δημιουργήσαμε έναν νέο κύκλο. Την πρώτη χρονιά, είναι αλήθεια ότι δεν κερδίσαμε το πρωτάθλημα, αλλά ουσιαστικά έγιναν τα πρώτα βήματα ώστε σήμερα να καταγράψουμε τρεις συνεχόμενους τίτλους. Ανακτήσαμε και την εσωτερική ηγεμονία. Το ευρωπαϊκό κύρος, κατά την άποψή μου, έχει επίσης ανακτηθεί. Ούτως ή άλλως, είμαι πολύ χαρούμενος, προσαρμοσμένος και νιώθω σαν ένας ακόμα στη μεγάλη ιστορία του Ολυμπιακού».\nΟ Ολυμπιακός είναι μια περιπέτεια που θα συνεχιστεί ή έχετε άλλα πρότζεκτ για το μέλλον; Η επιστροφή στην Πορτογαλία δεν είναι μέρος των σχεδίων σας;\n«Πριν από τρεις-τέσσερις μήνες ανανέωσα το συμβόλαιο μου με τον Ολυμπιακό. Τα πλάνα μου για το μέλλον αφορούν τον Ολυμπιακό, όπως είναι ξεκάθαρο. Αφορούν την μετάβαση σε ένα ανώτερο επίπεδο σε όλες τις κατευθύνσεις και ειλικρινά νιώθω ότι μου ταιριάζει. Είμαι καλά εδώ. Από την άλλη, ποτέ δεν έκρυψα ότι θα ήθελα να εξερευνήσω νέα πρότζεκτ, που μπορούν να μου προσφέρουν τις προϋποθέσεις που θέλω. Όπως είναι φυσικό μιλάω για ανταγωνιστικά πρωταθλήματα ή για ομάδα που που μπορούν να μου προσφέρουν την δυνατότητα να παλέψω για τίτλους. Πάνω από όλα, στόχος μου είναι τα πιο ανταγωνιστικά πρωταθλήματα, όπως η Premier League. Ωστόσο, προς το παρόν δηλώνω απόλυτα αφοσιωμένος στον Ολυμπιακό και αυτός ήταν ο λόγος που ανανέωσα το συμβόλαιο μου. Η επιστροφή στην Πορτογαλία δεν βρίσκεται αυτή την στιγμή στο μυαλό μου. Όχι. Είμαι απολύτως δεσμευμένος στον Ολυμπιακό. Στην πραγματικότητα, αυτή την περίοδο αρνητικά μερικές πολύ πιο συμφέρουσες οικονομικά προτάσεις για μένα!».\nΑΕΚ γερά με τσαμπουκά


Apeks Hose Drysuit Wide End Μαύρο, Scubastore\nApeks - Στολές και αξεσουάρ - Αξεσουάρ και εξαρτήματα\nΠεριγραφή προϊόντος Apeks Hose Drysuit Wide End\nΜην περιμένετε άλλο και αγοράστε Apeks Hose Drysuit Wide End. Για οποιαδήποτε άλλη πληροφορία σχετικά με τα χαρακτηριστικά του Apeks Hose Drysuit Wide End, μπορείτε να έρθετε σε επαφή με scubastore μέσω της σελίδας επικοινωνίας μας. scubastore προσφέρει μια αποκλειστική συλλογή Στολές και αξεσουάρ για κατάδυση και άλλες δραστηριότητες αναψυχής. Σε Στολές και αξεσουάρ θα σας εξασφαλίσουμε ότι θα απολαύσετε τον αθλητισμό σας και την καθημερινή δραστηριότητα και θα κάνουμε τη ζωή σας πιο άνετη με την μοναδική γκάμα μας Αξεσουάρ και εξαρτήματα.\nΧαρακτηριστικά Apeks Hose Drysuit Wide End\nΒιωσιμότητα Apeks Hose Drysuit Wide End\nΟι εύκαμπτοι σωλήνες φουσκώματος Apeks Dry Suit είναι εύκαμπτοι σωλήνες μέσης πίεσης μήκους 29 "που τροφοδοτούνται με συνδετήρα πρώτου σταδίου 3/8" UNF και σύνδεσμος αποσύνδεσης Apeks. Η Apeks θα είναι πάντα η πρώτη μου επιλογή για την πιο απαιτητική κατάδυση.


AGRILIA APARTMENTS ΦΗΡΆ - Φηρά, Ελλάδα\nΤο Agrilia Apartment Fira προσφέρει οικονομικό κατάλυμα στα Φηρά.\nΤο κατάλυμα βρίσκεται 15 λεπτά με τα πόδια από Μουσείο Προϊστορικής Θήρας και Μουσείο και Πνευματικό Κέντρο Μέγαρο Γύζη. Το Agrilia Apartment Fira είναι περίπου 10λεπτά με τα πόδια από το κέντρο των Φηρών.\nΥδάτινο Πάρκο Σαντορίνη βρίσκεται 8.4 χλμ από το ξενοδοχείο και Βενετσιάνικο Κάστρο είναι περίπου 7.6 χλμ μακριά.\nΤο ξενοδοχείο προσφέρει 3 δωμάτια. Όλα διαθέτουν θέρμανση και Wi-Fi.\nΤο Agrilia Apartment Fira βρίσκεται 5-λεπτά οδικώς από το αεροδρόμιο Santorini (Thira).\nAgrilia Apartments, Ελλάδα


Report Γράµµα από την Πόλη\nΟδηγίες προς Προέδρους Ενώσεων, Συνδέσµων, Πρεσβευτών της Θαλάσσιας αναψυχής, ∆.Σ. Κρίνεται ιδανικό για Υπουργούς, Υφυπουργούς και σχετικούς αρµοδίους µε τον Τουρισµό, της Εθνικής ταυτότητας και οικονοµίας.\nΣκληρή δουλειά, χαµηλός προϋπολογισµός, έµφαση στη συλλο- γικότητα και προσήλωση στο στόχο. Με αυτά τα δεδοµένα ξεκί- νησε µόλις πέρυσι το επιτελείο της έκθεσης για να φτάσει σε µια επιτυχηµένη διοργάνωση αναφορικά µε την τοποθέτηση της στον παγκόσµιο χάρτη των ναυτικών εκδηλώσεων.\nΣυνεργασίες, ευρηµατικότητα, εξωστρέφεια, διερεύνηση και πολ- λές συναντήσεις µε τους ειδήµονες του χώρου.\nΤο Τουρκικό Σαλόνι στόχευσε στην δηµιουργία ενός κόµβου για την περιοχή της Ευρασίας καλύπτοντας µια µεγάλη ακτίνα αγορών δεδοµένης της αδράνειας γειτονικών χωρών τα τελευταία χρόνια.\nΑρχικά, αξιοποίησε το εσωτερικό της δίκτυο και στη συνέχεια έστησε αντιπροσωπείες στο εξωτερικό προκειµένου να εργαστούν µεθοδικά για την πώληση χώρου και κατ’ επέκταση την προβολή της εκδήλωσης και της χώρας ως επιχειρηµατικό πεδίο. Το πλέγµα οργανώθηκε µε 6 γραφεία σε στρατηγικά σηµεία και αντιπροσωπείες σε 50 χώρες.\nΟ εννοιολογικός προσδιορισµός (Concept στα ελληνικά) ∆ηµιουργία µια πλατφόρµας επικοινωνίας και ένα σηµείο αναφο- ράς για τους λάτρεις της θάλασσας. Οργάνωση ενός θεσµού µε γε- ρές βάσεις και το δεύτερο σε µέγεθος Ναυτικό Σαλόνι σε χερσαίο τµήµα στην Ευρώπη.\nΑποστολή e-mail Η οµάδα κρούσης απέστειλε συνολικά 800.000 ηλεκτρονικά µηνύµα- τα σε τουρκικές και ξένες διευθύνσεις\nΕπαφές Η πρόσκληση ενδιαφέροντος απεστάλει σε 119 Ενώσεις Κατασκευα- στών σε 68 χώρες. [Στη χώρα µας, ο ΣΕΚΑΠΛΑΣ έλαβε την πρόσκλη- ση αλλά ο πρόεδρος κ. Περιµένης προτίµησε να συµµετάσχει µόνος και ατοµικώς. Θεωρώ ότι ήταν ο τελευταίος δεδοµένης της ιδιότητας.\nΠροβολή στο εξωτερικό Συνεργασία µε τα µεγάλα ναυτικά Σαλόνια, όπως της Γένοβας του Λονδίνου και το BOOT του Dusseldorf στα οποία προβλή- θηκε ποικιλοτρόπως η τουρκική εκδήλωση. Να σηµειωθεί ότι στα παραπάνω Σαλόνια έχει πάρει µέρος στο παρελθόν ο ΕΟΤ. Ουδέποτε είχε χώρο στοιχειοθετηµένα, οργανωµένα η Ελληνι- κή Θάλασσα και Τουρισµός, εκτός από λιγοστές εικόνες που εκ των πραγµάτων είχαν υγρό στοιχείο. (Σε παλαιότερα ρεπορ- τάζ µου στο Έθνος είναι διαθέσιµες εικόνες µε εκατοντάδες φυλλάδια σε στίβες και τον υπάλληλο µε ένα κινητό στο χέρι να περιµένει να περάσει η ώρα). Την ίδια στιγµή οι Τούρκοι και άλλες χώρες είχαν καλοστηµένα περίπτερα µε µουσικές, ευχάριστες παρουσίες, οπτικοακουστικό υλικό και έντυπα σε διαφορετικές γλώσσες.


Λίγο πριν τα Χριστούγεννα πήρα μέρος σε ανταλλαγή μπισκότων που διοργανώθηκε μεταξύ των bloggers του Καναδά και των ΗΠΑ. Έστειλα 3 12άδες μπισκότα σε 3 bloggers και παρέλαβα και εγώ με την σειρά μου 3 12άδες μπισκότα απο 3 άλλους bloggers.\nΗθελα να φτιάξω κάτι Ελληνικό αλλά να είναι κάπως διαφορετικό, όχι πολύ συνηθισμένο.. Ετσι βρήκα μια συνταγή για παραδοσιακά κουλουράκια Σαντορίνης με μία γέμιση σαν μαλακό παστέλι.. Τα λιγουρεύτηκα και το αποφάσισα!\nΤα κανονικά Σαντορινιά είναι πιο μεγάλα απο τα δικά μου, είναι σε μέγεθος σαν ένα μανταρίνι, ενώ εγώ τα έκανα κατα 2/3 μικρότερα. Είναι μοσχομυρωδάτα, απολαυστικά, αυθεντικά και οπωσδήποτε διαφορετικά.. Η ανταπόκριση που είχα απο τους ανθρώπους που τα παρέλαβαν ήταν πάρα πολύ θετική αν και το περίμενα απο την στιγμή που δοκίμασα το πρώτο..\nΥλικά (για 40 κουλουράκια)\nΞύσμα απο ενα λεμόνι\n1/2 κουταλάκι του γλυκού τριμμένο γαρίφαλο\n1/3 της κούπας λικέρ πορτοκαλιού ή κονιάκ\n500 - 600 γρ αλέυρι για όλες τις χρήσεις\n250 γρ σουσάμι\n70 γρ αλεσμένο αμύγδαλο\n1/2 κουταλάκι του γλυκού τριμμένη κανέλα\n1 ασπράδι αυγό χτυπημένο σε αραιή μαρέγκα\n40 ολόκληρα γαρίφαλα για το κλείσιμο\nΧρησιμοποιώντας ενα μεγάλο μπολ (ή το μπολ του μίξερ) βάζουμε το βουτυρο με την ζάχαρη και τα χτυπάμε με μίξερ σε μέτρια ταχύτητα να αφρατέψουν. Προσθέτουμε σταδιακά τα αυγά, τον χυμό των πορτοκαλιών, το λικέρ, το ξύσμα την κανέλα και το γαρίφαλο. Συνεχίζουμε να ανακατεύουμε μέχρι να ομογενοποιηθούν όλα μαζί.\nΚοσκινίζουμε το αλέυρι σε ενα άλλο μπολ και προσθέτουμε σε αυτό το μπέικιν, το αλάτι και την σόδα. Αρχίζουμε να προσθέτουμε στο μείγμα με το βουτυρο το μείγμα του αλευριού και ανακατευουμε με το μίξερ με τους γάντζους (αν δεν έχετε γάντζους, ανακατεύετε πρώτα με το μιξερ και μολις αρχίζει και σφίγγει η ζύμη συνεχίζετε με τα χέρια) ωσπου να έχουμε μια ζύμη που να ξεκολλάει απο τα τοιχώματα, λεία και απαλή.\nΜεταφέρουμε την ζύμη σε αλευρωμένη επιφάνεια και την ζυμώνουμε διπλώνοντας και πατώντας την μερικές φορές.\nΣκεπάζουμε με μεμβράνη και την αφήνουμε στο ψυγείο μέχρι να ετοιμάσουμε την γέμιση.\nΧρησιμοποιώντας ένα μπολ, προσθέτουμε το σουσάμι, το μέλι, το αμύγδαλο, την κανέλα, το γαρίφαλο και τέλος το ασπράδι του αυγού και ανακατεύουμε απαλά.\nΒγάζουμε την ζύμη απο το ψυγείο και παίρνουμε ενα μικρό κομμάτι σε μέγεθος καρυδιού και σχηματίζουμε ενα μπαλάκι. Το πλάθουμε στα χέρια μας ή σε αλευρωμένη επιφάνεια σε λωρίδα την οποία στην συνέχεια πατάμε για να την πλατύνουμε.Βάζουμε κατα μήκος ενα κουταλάκι απο την γέμιση\nκαι κλείνουμε ενώνοντας τις άκρες.\nΣτην συνέχεια στριφογυρίζουμε για να σχηματίσουμε το κουλουράκι\nκαι κλείνουμε κάθε κουλουράκι με ενα ολόκληρο μοσχοκάρφι (γαρίφαλο)\nΤοποθετούμε το κουλουράκι μας σε ταψί στρωμμένο με αντικολλητικό χαρτί και προθερμαίνουμε τον φουρνο μας στους 180 βαθμούς.\nΣυνεχίζουμε με τα υπόλοιπα κουλουράκια\nΚαι ψήνουμε κάθε φουρνιά για 15 - 20 λεπτά.\nΣτο ψήσιμο θα δείτε να δραπετεύει μέλι και να καραμελώνει στις άκρες στα κουλουράκια, μην ανησυχήσετε, έτσι συμβαίνει.\nΤα μπισκότα που παρέλαβα εγώ απο τους 3 bloggers ήταν\nκαι ήταν όλα υπέροχα!!\nΚαλό Σαββατοκύριακο, να περάσετε τέλεια!\nΓαστρονομικά κ άλλα.. Γλυκά Κανέλα Μπισκότα - Κουλούρια Παραδοσιακές Συνταγές Πασχγ Σουσάμι


Απίστευτη η αντίδραση της Billie Eilish στην Britney Spears » U! girl\nΗ αγαπημένη σε όλους μας Billie Eilish όταν ήταν μικρή δεν είχε κόλλημα μόνο με τον Justin Bieber αλλά και με την Britney Spears.\nΠρόσφατα, λοιπόν, η Britney Spears ανέβασε ένα βίντεο που κάνει χορογραφία στο τραγούδι της Billie Eilish «Bury A Friend». Φυσικά, μόλις το είδε τρελάθηκε από τη χαρά της και έσπευσε να σχολιάσει: «Πόσταρε κάποια βίντεο από τα τραγούδια μου και μόλις τα είδα κόντεψα να λερώσω το παντελόνι μου από τη χαρά μου. Σ’ αγαπώ, Britney».\nΕντάξει, δεν είναι και λίγο πράγμα να βλέπεις να σε θαυμάζει το ποπ είδωλο της εφηβείας σου!\nO Justin Bieber έκανε μια μεγάλη αλλαγή!


Κιμαδόπιτα με φέτα Συνταγή | Άκης Πετρετζίκης\n300 γρ. κιμά μοσχαρίσιο, μαγειρεμένο, που έχει περισσέψει\n1 κ.σ. θυμάρι, + έξτρα ψιλοκομμένο, για το σερβίρισμα\nΑπλώνουμε μια λαδόκολλα σε ένα ταψί 30x40 εκ. και ανοίγουμε το φύλλο κουρού πάνω στο ταψί.\nΣε ένα μπολ ανακατεύουμε τον μαγειρεμένο κιμά με τη ντομάτα κονκασέ.\nΠροσθέτουμε αλάτι, πιπέρι, το κύμινο, το θυμάρι και ανακατεύουμε με ένα κουτάλι.\nΑδειάζουμε το μείγμα στο μισό φύλλο κουρού αφήνοντας 2 εκ. κενό από κάθε πλευρά.\nΣπάμε τη φέτα με τα χέρια μας και την πασπαλίζουμε πάνω από τον κιμά.\nΑλείφουμε ελαφρά τις άκρες του φύλλου με τον αραιωμένο κρόκο, σκεπάζουμε με το υπόλοιπο μισό φύλλο κουρού και πιέζουμε με ένα πιρούνι τις άκρες ώστε να κολλήσουν καλά μεταξύ τους.\nΑλείφουμε το φύλλο με τον υπόλοιπο αραιωμένο κρόκο.\nΨήνουμε στον φούρνο για 35-40 λεπτά ή μέχρι να χρυσαφίσει το φύλλο.\nΑφαιρούμε από τον φούρνο και κόβουμε σε κομμάτια την κιμαδόπιτα.


Josten Holder - Επιστημονικη φαντασια (BKS.0087623)\nΑρχική > Βιβλία > Πεζογραφία > JOSTEN HOLDER\nΛΑΤΣΙΝΟΥ ΧΡΙΣΤΙΝΑ στην κατηγορία ΕΠΙΣΤΗΜΟΝΙΚΗ ΦΑΝΤΑΣΙΑ\nΣυγγραφέας: ΛΑΤΣΙΝΟΥ ΧΡΙΣΤΙΝΑ\nΜία ανομοιογενής ομάδα κατακτά εύκολα τον φιλήσυχο πλανήτη Josten Holder και ανατρέπει το καθεστώς διοίκησης ενώ επιβάλει νέες συνθήκες διαβίωσης. Ένα ζευγάρι γηγενών έρχονται σε ρήξη. Ο Σωτήρης δεν αποδέχεται την αλλαγή, όμως, τελείως υποταγμένος, ανήμπορος και άβουλος, δεν ξέρει πώς να αντιδράσει. Η γυναίκα του, που φιλοδοξεί να ανέβει στην ιεραρχία, τον χωρίζει και παντρεύεται έναν από τους αρχηγούς. Οι επιθυμίες της, όμως, για ανέλιξη σκοντάφτουν στη βούληση του νέου της συζύγου. Παράλληλα, ο Σωτήρης αποφασίζει επιτέλους να δράσει. Μία ανακάλυψή του και η γνωριμία του με τη Μαρίνα θα τον οδηγήσουν σε έναν δρόμο που δεν είχε ποτέ φανταστεί\nJOSTEN HOLDER (BKS.0087623)\nJOSTEN HOLDER BKS.0087623 BKS.0087623 ΛΑΤΣΙΝΟΥ ΧΡΙΣΤΙΝΑ ΛΑΤΣΙΝΟΥ ΧΡΙΣΤΙΝΑ ΕΠΙΣΤΗΜΟΝΙΚΗ ΦΑΝΤΑΣΙΑ Κατηγορία: ΕΠΙΣΤΗΜΟΝΙΚΗ ΦΑΝΤΑΣΙΑ •ΛΑΤΣΙΝΟΥ ΧΡΙΣΤΙΝΑ στην κατηγορία ΕΠΙΣΤΗΜΟΝΙΚΗ ΦΑΝΤΑΣΙΑ ISBN: 978-618-5429-14-0 Συγγραφέας: ΛΑΤΣΙΝΟΥ ΧΡΙΣΤΙΝΑ Εκδοτικός οίκος: ΛΥΚΟΦΩΣ Σελίδες: 394 Διαστάσεις: 14Χ21 Ημερομηνία Έκδοσης: Αύγουστος 2020 Μία ανομοιογενής ομάδα κατακτά εύκολα τον φιλήσυχο πλανήτη Josten Holder και ανατρέπει το καθεστώς διοίκησης ενώ επιβάλει νέες συνθήκες διαβίωσης. Ένα ζευγάρι γηγενών έρχονται σε ρήξη. Ο Σωτήρης δεν αποδέχεται την αλλαγή, όμως, τελείως υποταγμένος, ανήμπορος και άβουλος, δεν ξέρει πώς να αντιδράσει. Η γυναίκα του, που φιλοδοξεί να ανέβει στην ιεραρχία, τον χωρίζει και παντρεύεται έναν από τους αρχηγούς. Οι επιθυμίες της, όμως, για ανέλιξη σκοντάφτουν στη βούληση του νέου της συζύγου. Παράλληλα, ο Σωτήρης αποφασίζει επιτέλους να δράσει. Μία ανακάλυψή του και η γνωριμία του με τη Μαρίνα θα τον οδηγήσουν σε έναν δρόμο που δεν είχε ποτέ φανταστεί JOSTEN HOLDER


Γενεσίου τῆς Θεοτόκου Δαδίου Ἀμφικλείας | Ιερά Μητρόπολη Φθιώτιδος\nΕπίσης μιά άλλη επιγραφή άνωθεν της θύρας του προνάου μας πληροφορεί ότι:\n"Ιστορήθη ο παρών θείος καί ιερώτατος ναός της θείας καί Ιεράς Μονής της Υπεραγίας Θεοτόκου διά συνδρομής καί δαπάνης του πανοσιωτάτου αγίου καθηγουμένου κυρίου Γιναδίου επί αρχιερατείας του θεοφιλεστάτου κυρίου Θεοκλήτου, ιερατευόντων δέ Παρθενίου, Ραφαήλ, Γαλατίου, Νεκταρίου, Ανθίμου των ιερέων".\nΚατ΄ αναλογία από άλλη επιγραφή εξάγεται ότι ιστορήθηκε ο Ναός τό ίδιο περίπου έτος 1755.\nΤό τέμπλο είναι του 1838, η αγιογράφηση του τρούλλου τό 1848. Η μονή γνώρισε πολλές καταστροφές κατά τή διάρκεια της Επαναστάσεως του 1821 καί η συμβολή της σ΄ αυτή ήταν σημαντική. Απετέλεσε κέντρο δράσεως τόσο του Αθανασίου Διάκου, όσο καί του Οδυσσέα Ανδρούτσου. Τό 1836 καί τό 1848 ανακαινίσθηκε. Υπέστη νέες φθορές κατά τήν περίοδο της κατοχής. Τό 1956 πάλι κάηκε. Τό 1957 ανακατασκευάσθηκε καί μετατράπηκε σέ γυναικείο Μοναστήρι. Πολλά τά φυλασσόμενα κειμήλια. Ξεχωρίζει ένα σιγγίλιο του Οικουμενικού Πατριάρχη Γρηγορίου του Ε΄. Αντιμήνσιο μέ Ελληνικά καί Σλαυϊκά γράμματα του έτους 1717, Λειψανοθήκες των ετών 1815 καί 1870 κ.α.\nΥπεύθυνη: Μοναχή Νεκταρία (μον. 2)\nΤηλέφωνο επικοινωνίας: 2234022203\nΓενεσίου τῆς Θεοτόκου Δαδίου Ἀμφικλείας Επιστροφή στην κορυφή


Βασίλης Ραφτόπουλος: Πέθανε ο πρώην πρόεδρος της Ξάνθης\nΠένθος στο ελληνικό ποδόσφαιρο: Πέθανε ο πρώην πρόεδρος της Ξάνθης\n«Έφυγε» από τη ζωή σε ηλικία 86 ετών. 13.01.2022, Sputnik Ελλάδα\nΘλίψη επικρατεί στο ελληνικό ποδόσφαιρο, αφού πέθανε ένας από τους ανθρώπους που υπηρέτησε για πολλά χρόνια το άθλημα. Ο πρώην πρόεδρος της Ξάνθης, Βασίλης Ραφτόπουλος, άφησε την τελευταία του πνοή σε ηλικία 86 ετών.Ο Βασίλης Ραφτόπουλος διετέλεσε Πρόεδρος του ΑΟΞ την τριετία 1974-1977, ενώ δεν έφυγε ποτέ από το πλευρό της ακριτικής ομάδας, αφού ήταν και γιατρός και φίλαθλός της.«Ο Α.Ο. Ξάνθη Π.Α.Ε. εκφράζει τη βαθύτατη θλίψη του για τον χαμό του πρώην Προέδρου του ΑΟΞ, Βασίλη Ραφτόπουλου, ο οποίος έφυγε από τη ζωή. Απευθύνουμε τα θερμά συλλυπητήριά μας στην οικογένεια και στα προσφιλή πρόσωπα του εκλιπόντος, ο οποίος αποτέλεσε κομμάτι της ιστορίας του συλλόγου μας. Ας είναι ελαφρύ το χώμα που θα τον σκεπάσει…» αναφέρει η ανακοίνωση της ΠΑΕ Ξάνθη.\nξάνθη, θάνατος, αθλητισμός, αθλητικά, πέθανε, ελληνικό ποδόσφαιρο, ποδόσφαιρο\n13:58 13.01.2022 (Ανανεώθηκε: 14:20 13.01.2022)\n© Φωτογραφία : Intime p.a.Αγκαλιά Λισγάρα - Βιεϊρίνια σε ΠΑΟΚ - Ξάνθη\n«Έφυγε» από τη ζωή σε ηλικία 86 ετών.\nΘλίψη επικρατεί στο ελληνικό ποδόσφαιρο, αφού πέθανε ένας από τους ανθρώπους που υπηρέτησε για πολλά χρόνια το άθλημα. Ο πρώην πρόεδρος της Ξάνθης, Βασίλης Ραφτόπουλος, άφησε την τελευταία του πνοή σε ηλικία 86 ετών.\nΟ Βασίλης Ραφτόπουλος διετέλεσε Πρόεδρος του ΑΟΞ την τριετία 1974-1977, ενώ δεν έφυγε ποτέ από το πλευρό της ακριτικής ομάδας, αφού ήταν και γιατρός και φίλαθλός της.\nΣτέλιος Σεραφείδης: Το βίντεο αποχαιρετισμού της ΑΕΚ - «Αρχηγέ, θα είσαι για πάντα εδώ»\n«Ο Α.Ο. Ξάνθη Π.Α.Ε. εκφράζει τη βαθύτατη θλίψη του για τον χαμό του πρώην Προέδρου του ΑΟΞ, Βασίλη Ραφτόπουλου, ο οποίος έφυγε από τη ζωή. Απευθύνουμε τα θερμά συλλυπητήριά μας στην οικογένεια και στα προσφιλή πρόσωπα του εκλιπόντος, ο οποίος αποτέλεσε κομμάτι της ιστορίας του συλλόγου μας. Ας είναι ελαφρύ το χώμα που θα τον σκεπάσει…» αναφέρει η ανακοίνωση της ΠΑΕ Ξάνθη.


Προσλήψεις εξπρές φέρνει ο κοροναϊός | Ειδησεις\n03/02 / 2020 14:49\nΠροσλήψεις εξπρές φέρνει ο κοροναϊός, καθώς το αμέσως επόμενο διάστημα ο Εθνικός Οργανισμός Δημόσιας Υγείας αναμένεται να προχωρήσει σε 200 προσλήψεις, ιατρικού, νοσηλευτικού και παραϊατρικού προσωπικού.\nΟ Βασίλης Κικίλας θα εξουσιοδοτήσει τον ΕΟΔΥ προκειμένου να προχωρήσει στις προσλήψεις, όπως ο ίδιος διαβεβαίωσε κατά τη διάρκεια σύσκεψης που πραγματοποιήθηκε στο υπουργείο Υγείας του Εθνικού Συμβουλίου Δημόσιας Υγείας παρουσία επιστημόνων από διάφορους φορείς και πανεπιστήμια.\nΚατά τη διάρκεια της σύσκεψης αποφασίστηκε η σύσκεψη διατομεακής επιτροπής, προκειμένου να συντονίζει τις ενέργειες μεταξύ των συναρμόδιων φορέων.\nΗ ετοιμότητα είναι αυξημένη όπως είπε στις πύλες εισόδου της χώρας, καθώς από την Πέμπτη ο Παγκόσμιος Οργανισμός Υγείας αποφάνθηκε ότι ο κορονοϊός είναι παγκόσμια απειλή. Εως τώρα ανέφερε ο κ. Τσιώρδας, ελέγχθηκε ένα ύποπτο περιστατικό και 28 ψευτο -ύποπτα ήταν όλα αρνητικά.\nΣτο πλαίσιο της σύσκεψης συζητήθηκαν οι τρόποι αντιμετώπισης πιθανού κρούσματος του κοροναϊού, ενώ αναμένεται να δημιουργηθεί δημιουργηθεί ειδική επιτροπή στον ΕΟΔΥ, η οποία θα εξετάζει λεπτομερώς κάθε περίπτωση πιθανού κρούσματος που θα αναφέρεται. Μάλιστα η ομάδα των επιστημόνων που θα συγκροτεί την Tasc Force του Οργανισμού, σε τακτά χρονικά διαστήματα θα επισκέπεται νοσοκομεία, Μονάδες, φορείς αλλά μεταξύ άλλων και το ΕΚΑΒ όταν αυτό κρίνεται σκόπιμο.\nΌπως είπε, το πρωί στον ANT1, δεν είναι πολύ πιθανή η εκδήλωση κρούσματος στην Ελλάδα.\nΤελευταία τροποποίηση στις 03/02/2020 - 14:49\nΟΑΕΔ: Παράταση για την ενεργοποίηση voucher ανέργων 25-29 ετών


Όταν η εξέδρα παίρνει… φωτιά! - Age Of Basketball\nHome / ΛΟΙΠΑ ΠΡΩΤΑΘΛΗΜΑΤΑ / Όταν η εξέδρα παίρνει… φωτιά!\n28 November 2010\tΛΟΙΠΑ ΠΡΩΤΑΘΛΗΜΑΤΑ Leave a comment\nΤο σόου των οπαδών στις εξέδρες πολλές φορές κλέβει την παράσταση κατά τη διάρκεια ενός αγώνα. Εκτός από τα… κέρματα και τα μπουκάλια υπάρχει κι άλλο σόου, όπως το ξεκίνημα των αγώνων στο Αλεξάνδρειο (και πολλές άλλες στιγμές στα ελληνικά γήπεδα) ή οι μπάντες στα γήπεδα της Μάλαγα και της Κάχα Λαμποράλ, για να επισημάνουμε ενδεικτικά τρία παραδείγματα ή τα όσα “τρελά” δείχνει το εκπληκτικό βίντεο του άρθρου.\nΟι «υγιώς σκεπτόμενοι οπαδοί» (υπάρχουν και τέτοιοι και στα μέρη μας και, βεβαίως, παντού), μπορεί να είναι… άλλη «φυλή» από τους «υγιώς σκεπτόμενους φιλάθλους», αλλά εξίσου σημαντικοί για τον αθλητισμό. Το σόου στις εξέδρες δεν είναι προνόμιο των προηγμένων μπασκετικά χωρών.\nΤο παρακάτω βίντεο δείχνει κάτι σπάνιο (την ώρα μάλιστα που αρχικά ο αγώνας παιζόταν κανονικά!), κάτι που σχεδόν ποτέ δεν βλέπουμε σε κλειστό γήπεδο… για προφανείς λόγους (οι πυρσοί στο κλειστό κάνουν την ατμόσφαιρα αφόρητη). Βέβαια… κανείς δεν θα ήθελε να είναι παίκτης στο κλειστό αυτό μετά την παράσταση των οπαδών, αλλά ως εικόνα «από μακριά» μπορούμε να τη θαυμάσουμε ή να σκεφτούμε όσους… καημένους ήταν εκείνη την ώρα στο κλειστό και προσπαθούσαν να ανασάνουν! Δυστυχώς, δεν έλειψαν και οι κροτίδες στο παρκέ, που έκαναν την εικόνα λίγο πιο άσχημη.\nΟ λόγος για τους Ultras Ahlawy που είναι οι οργανωμένοι οπαδοί της αιγυπτιακής ομάδας Al Ahly. Στο ματς με την Al Geish Army (ή Al Gish Army) οι ultras της Al Ahly άφησαν το στίγμα τους. Δείτε το βιντεάκι και θα καταλάβετε. Για την ιστορία η Al Ahly κέρδισε το ματς με 66-58.\nΓια το βίντεο ευχαριστούμε θερμά τους συντελεστές του Radical Fans United που μας το έστειλαν.


Ταξιδεύοντας στην Τουρκία: April 2011\nPosted by El at 22:07 2 comments\nΦτάνεις λοιπόν στον προορισμό σου, και εκεί αρχίζουν τα προβλήματα. Καταρχήν χωρίς έρευνα αγοράς δεν παίρνουμε ούτε τσιγάρα, πόσο μάλλον δερμάτινα και χαλιά. Την πρώτη μέρα κάνε μια βόλτα στα μαγαζιά, δες τι τιμές παίζουν, πόσο μπορείς να τις διαπραγματευτείς.. Το παράδειγμα φίλης που αγόρασε χαλί από την κλειστή αγορά και το είδε την επόμενη μέρα σε εμπορικό στη μισή τιμή λέει πολλά. Και η συγκεριμένη είχε έρθει για 23η φορά (κυριολεκτικά) , μιλάει τουρκικά και γενικά έχει τα μάτια και τα αυτιά της ανοιχτά όταν ψωνίζει. Ένα κλασσικό κόλπο είναι το "τελευταίο κομμάτι" . Μην σς πιάνει πανικός. Είναι σχεδόν απίθανο να θέλετε να αγοράσετε οτιδήποτε τόσο σπάνιο ή ακόμη χειρότερα μοναδικό. Αν ο κυριούλης θέλει να πουλήσει το τελευταίο του ναργκιλέ (που είναι και αντίκα, μοναδικός, χειροποίητος, κάνει φραπέ..) μπορείτε να πάτε 2 μαγαζιά πιο κάτω και να βρείτε το ίδιο (ενδεχομένως σε καλύτερη τιμή).\nΔεύτερον, μην έρχεστε με τη βεβαιότητα πως τα πάντα είναι φτηνότερα εδώ. Ναι, πολλά πράγματα είναι. Όχι όμως τα αυθεντικά Armani (αν ξεκινάνε να παζαρέψουν την τιμή είναι μούφα, ή πάρτε το για το 5% της αρχικής τιμής, ή αφήστε το και φύγετε) . Καμία μεγάλη εταιρία ρούχων δεν αλλάζει τις τιμές της με βάση τα οικονομικά της εκάστοτε χώρας. Τα all stars έχουν την ίδια τιμή παντού στον κόσμο, εκτός αν είναι περίοδος εκπτώσεων.\nΤέλος, για κάποιο λόγο ένα μεγάλο μέρος των ελλήνων επισκεπτών έρχονται πεινασμένοι για αγορές κάθε είδους. Γιατί έτσι; Τι ακριβώς σας λείπει στην Αθήνα, τη Θεσσαλονίκη, τη Δράμα; Εντάξει, από την αγορά των μπαχαρικών αγοράζετε μερικά κιλά μυρωδικών γιατί είναι μείγματα και δεν μπορείτε να τα κάνετε σωστά μόνοι σας. Αλλά εκείνο το ναργκιλέ με τις ασημένιες (λέμε τώρα) λεπτομέρειες, πόσες φορές θα τον χρησιμοποιήσετε; Τσάντες δε πουλάνε στην πόλη σας; Πασμίνες;\nΕντάξει, μερικά πράγματα σας φαίνονται πιο ανατολίτικα, παραδοσιακά, τουριστικά. Αλλά δεν χρειάζεται να αγοράζετε ότι βρεθεί στο διάβα σας. Λίγα και καλά (που σημαίνει να ελέγχετε ότι σας δίνουν ΠΡΙΝ το πληρώσετε - πολλές φορές άλλο διαλέγετε και άλλο έχει τελικά μέσα η σακούλα που παίρνετε).\nΑυτά για τα ψώνια. Ακολουθεί το τρίτο μέρος για τη γενική συμπεριφορά του επισκέπτη.\nPosted by El at 13:54 2 comments\nLabels: İstanbul, Tips, Κακοτοπιές, Κωνσταντινούπολη, Ταξίδια, Τουρκία\nΤα τελευταία χρόνια έχω καταλήξει στο συμπέρασμα ότι σαν λαός δεν ξέρουμε να ταξιδεύουμε. Ξεκινάω κάπως απότομα. Ας το πάρουμε από την αρχή. Οι Έλληνες υποτίθεται ότι φτάσανε σε κάθε γωνιά της γης, στήσανε πόλεις και χωριά, αναπτύξανε τη ναυσιπλοΐα όσο κανένας άλλος πριν ή μετά. Δεκτό. Αλλά μετά τι έγινε και χαλάσαμε; Σε μια εποχή που μπορείς να αποκτήσεις πρόσβαση σε κάθε είδους πληροφορία αρκεί να έχεις ένα (όχι φοβερά εξελιγμένο) κινητό, γιατί έχουμε μείνει τόσο πίσω; Λες, για παράδειγμα, θα πάω στην Κωνσταντινούπολη για 4 ημέρες.\nΠοιο είναι το πρώτο πράγμα που κάνεις; Οι σχετικά καλοί ταξιδιώτες στην Ελλάδα αγοράζουν ένα οδηγό. Οι κακοί πάνε σε ταξιδιωτικό πρακτορείο. Και καλά κάνουν, εκτός αν δεν θέλουν να πάνε μόνο στην Αγία Σοφία και το Topkapı. Δεν γίνεται να έχουμε όλοι τα ίδια γούστα. Άλλος θέλει να δει τις φτωχογειτονιές, άλλος θέλει να δει αστραφτερά αυτοκίνητα και εμπορικά ολυμπιακών διαστάσεων. Ο οδηγός όμως είναι για το μέσο τουρίστα, την οικογένεια, τη φοιτητοπαρέα. Θέλει να είναι αρκετά ελκυστικός ώστε να τον αγοράζουν όλοι, αλλά όχι τεράστιος γιατί δεν θα θέλει να τον κουβαλήσει κανείς. Παρουσιάζει λοιπόν ότι κρίνει πως θα αρέσει στους πολλούς. Επίσης κοστίζει γύρω στα 20€ (μια καλή έκδοση). Το ταξιδιωτικό πρακτορείο συμφέρει ΜΟΝΟ αν έχεις σκοπό να πας με το γκρουπ για την τιμή του ξενοδοχείου και να μην ακολουθήσεις σε καμία από τις δραστηριότητες. Δες το γιατί σε αυτή την ανάρτηση .\nΗ λύση: Κάνε τη δική σου έρευνα με βάση αυτά που σου αρέσει να βλέπεις όταν ταξιδεύεις. Μπες σε σελίδες όπως το wikitravel.org και κατέβασε τις βασικές πληροφορίες. Τη διαδικασία αντιγραφή/επικόλληση την ξέρεις. Κράτα ότι σε ενδιαφέρει, βρες παραπάνω πληροφορίες από σελίδες όπως το trip advisor ή τη wikipedia (αν πρόκειται για μνημεία) και πάνω από όλα κοίτα για σχόλια χρηστών: πάντα υπάρχει κάποιος που αποφάσισε να στρίψει στο Χ σοκάκι και βρήκε ένα μικρό παράδεισο / μια συμμορία που του πήρε το κινητό. Κάνε το ίδιο για τη διαμονή και τη συγκοινωνία. Το κόστος φτάνει μέχρι και το εξωφρενικό ποσό των 2 ευρώ αν δεν έχεις εκτυπωτή στο σπίτι και η διαδικασία σε προετοιμάζει για αυτά που θα αντιμετωπίσεις. Προσωπικά το απολαμβάνω σχεδόν όσο και την άφιξη στον εκάστοτε προορισμό ενώ το δείπνο στο τάδε εστιατόριο που συνέστησε ο ανώνυμος χρήστης από τη Νέα Ζηλανδία αποδεικνύεται το highlight του ταξιδιού και αποζημιώνει την προσπάθεια. Ο σημαντικότερος λόγος όμως έχει να κάνει με την ασφάλειά σου. Κανένας οδηγός δεν θα γράψει ξεκάθαρα ποιο πρόβλημα θα αντιμετωπίσεις στην εκάστοτε περιοχή. Ναι, θα σου πει να αποφύγεις τις περιοχές των τειχών. Μέχρι εκεί (γιατί φοβάται τυχόν μηνύσεις/παρεξηγήσεις). Οι ανώνυμοι χρήστες του ίντερνετ όμως θα σου πουν την εμπειρία τους και θα είσαι σε θέση να κρίνεις.\nPosted by El at 22:14 1 comments\nLabels: Internet, İstanbul, Tips, Κακοτοπιές, Κωνσταντινούπολη, Ταξίδια, Τουρκία\nPosted by El at 23:37 0 comments\nPosted by El at 14:39 0 comments\nΤη Δευτέρα, δεύτερη μέρα του Πάσχα, ξεκινάει η έκθεση ζωγραφικής και φωτογραφίας από νέους Έλληνες δημιουργούς. Τα εγκαίνια είναι την ίδια ημέρα στις 7 μμ και τα έργα θα παραμείνουν στην Πόλη εώς τις 2 Μαΐου. Όσοι έχετε όρεξη για ένα κρασάκι σε χαλαρή ατμόσφαιρα περάστε να τα πούμε :)\nΌσοι δεν μπορείτε για οποιοδήποτε λόγο, μπορείτε να απολαύσετε φωτογραφίες από την έκθεση και τα εγκαίνια τόσο στη σελίδα της εκδήλωσης όσο και στη σελίδα της διοργανώτριας γκαλερί, Gama.\nPosted by El at 20:16 0 comments\nLabels: Διασκέδαση, Εκδηλώσεις, Κωνσταντινούπολη, Τέχνες, Τουρκία\nΙδιαίτερα θρησκευόμενο άτομο δεν ήμουν ποτέ. Οι γιορτές λοιπόν δεν είναι για μένα τίποτα παραπάνω από την ευκαιρία να δω αγαπημένα πρόσωπα καθώς και μια μίνι αρχή του καλοκαιριού (επίσης δεν τρώω κρέας οπότε και μαγειρικά προτιμώ την περίοδο της νηστείας που έιναι πιο εύκολο να βρεις αξιοπρεπές φαγητό παντού). Φέτος βέβαια που δουλεύω και δεν θα πάω στους γονείς μου τα αγαπημένα πρόσωπα δεν περιλαμβάνουν συγγενείς. Περίεργο θα είναι, δεν το έχω ξανακάνει. Θα έρθουν όμως οι φίλοι μου με αφορμή μια έκθεση για την οποία θα γράψω περισσότερα σύντομα. Κάποιους από αυτούς δεν τους έχω δει εδώ και πολλούς πολλούς μήνες οπότε ανυπομονώ. Κάποιους άλλους τους έχω στεναχωρέσει τελευταία οπότε πιστεύω πως αυτή θα είναι μια καλή ευκαιρία να επανορθώσω. Σε κάθε περίπτωση ανυπομονώ να έρθουν οι γιορτές και ας μην πρόκειται να κάνω τίποτα από τα παραδοσιακά. Ετοιμαζόμουν να γράψω και που θα πάω το σαββατοκύριακο του Πάσχα αλλά είναι ένα καλό θέμα για ανάρτηση μετά τις γιορτές οπότε θα το αφήσω για την ώρα.\nPosted by El at 19:43 0 comments\nLabels: Γιορτές, Εκδηλώσεις, Καιρός, Πάσχα, Φαγητό, Φωτογραφία\nPosted by El at 22:35 0 comments\nPosted by El at 22:04 2 comments\nΤεμπέλιασα λίγο αυτή την εβδομάδα αλλά επέστρεψα με ήθη και έθιμα του τόπου για να εξιλεωθώ!\nΠαντρεύτηκε το περασμένο καλοκαίρι η καθηγήτριά μου και κατέληξα τελικά να πάω σε τουρκικό γάμο (που τους είχα αποφύγει με μεγάλη επιτυχία για χρόνια και δεν ήξερα τι έχανα!). Μερικές μέρες πριν το γάμο λοιπόν μαζεύονται στο σπίτι της νύφης συγγενείς και φίλοι, έρχεται και ο μέλλων κύριος Κοκοβίκος και στήνουν το παρτάκι με τη χέννα. Την έρμη τη νύφη την έχουν ντύσει σαν πασχαλινό αυγό με χρυσές λεπτομέρειες και την έχουν βάλει να κάνει ότι διασκεδάζει. Μαζί και εμείς για συμπαράσταση.\nΚάποια στιγμή εμφανίζονται οι θείες που ήταν κλεισμένες στο σπίτι και κάτι ετοιμάζανε. Το ζεύγος κάθεται στη μέση της αυλής σαν να πρόκειται να πάει στο εκτελεστικό Μία από τις κυριούλες, η οποία δεν είναι ορφανή ή παιδί χωρισμένων γονιών έχει σπάσει τη χέννα σε μικρά μικρά κομματάκια). Δεν προλαβαίνω να φύγω για 2 λεπτά να πάρω τη φωτογραφική...Γυρνάω και βλέπω τη νύφη στην κατάσταση της κάτω φωτογραφίας (πρέπει να σας πω ότι καθόλου διασκεδαστικό δεν το βρήκα, μάλλον τρομακτικό). Αρχίζουν λοιπόν οι θείες να κάνουν τα δικά τους, βάζουν και χέννα στα χέρια του ζεύγους, αρχίζουν να λένε και διάφορα υποτίθεται λυπητερά τραγούδια για να κάνουν τη νύφη να κλάψει (λόγω της ημέρας), μας γεμίζουν και εμάς με χέννα (την οποία ξεπλένω κατευθείαν αλλά κρατάει καμιά βδομάδα.\nΜε τα πολλά τελειώνει το πανηγύρι αλλά η έρμη η νύφη δεν μπορεί να πάει να αλλάξει ρούχα και μένει με τα πασχαλινά. Πίνουμε ένα τελευταίο κρασάκι και πάμε στα σπίτια μας.\nΈτσι λοιπόν ήρθα για πρώτη φορά σε επαφή με αυτό το μεγάλο κομμάτι του τουρκικού πολιτισμού. Δεν μου αρέσουν οι γάμοι αλλά μόνο για το σουρεάλ της κατάστασης θα ξαναπήγαινα!\nPosted by El at 09:34 0 comments\nLabels: İstanbul, Γάμοι, Έθιμα, Κωνσταντινούπολη, Τουρκία, Φωτογραφία, Χέννα


Ομιλία της Λίτσας Αμμανατίδου βουλευτή του ΣΥΡΙΖΑ στη συζήτηση επι των άρθρων και των τροπολογιών του σ/ν Δημοσιονομική Διαχείριση και Ευθύνη | ΣΥΡΙΖΑ Συνασπισμός Ριζοσπαστικής Αριστεράς\nΣυνέχιση της συζήτησης επί των άρθρων και του συνόλου του σχεδίου νόμου του Υπουργείου Οικονομικών:\n«Δημοσιονομική Διαχείριση και Ευθύνη».\nΠΡΟΕΔΡΕΥΟΥΣΑ (Ροδούλα Ζήση): Παρακαλώ τη Βουλευτή Β’ Θεσσαλονίκης του Συνασπισμού της Ριζοσπαστικής Αριστεράς, την κυρία Ευαγγελία Αμμανατίδου- Πασχαλίδου, να λάβει το λόγο.\nΕΥΑΓΓΕΛΙΑ ΑΜΜΑΝΑΤΙΔΟΥ-ΠΑΣΧΑΛΙΔΟΥ: Ευχαριστώ, κυρία Πρόεδρε. Ο τίτλος του νομοσχεδίου αναφέρει μέσα και τη λέξη «ευθύνη». Ευθύνη έχει η Κυβέρνηση του ΠΑΣΟΚ, η οποία καταργεί τον ΟΜΕΔ, καταργεί τη διαιτησία. Επιχειρείται μία εσκεμμένη κατάργηση σε ένα θεσμό, ο οποίος είχε ψηφιστεί το 1989 ομόφωνα, από όλα τα κόμματα της Ελληνικής Βουλής και αποτελεί έναν εξισορροπητικό μηχανισμό σε ένα σύστημα, όπου η εργασία και ο κόσμος της εργασίας είναι σε πίεση από την πλευρά του συστήματος και της εργοδοσίας, αλλά και για ένα λόγο παραπάνω, εξαιτίας της περιόδου που διανύουμε, μια περίοδο μεγάλης οικονομικής κρίσης και του Μνημονίου. Είναι άλλη μία απόδειξη της κατεύθυνσης και της κυβερνητικής σας πολιτικής, που είναι αντιλαϊκή, ενάντια στην εργασία και τον εργαζόμενο.\nΤο Σύνταγμα, κύριε Υφυπουργέ, αναφέρεται ρητά στο άρθρο 22 στην προστασία της εργασίας.\nΕσείς, ως Κυβέρνηση, και ειδικά ο Υπουργός Εργασίας, που είναι έγκριτος κατά τα άλλα συνταγματολόγος, έχετε φέρει τα πάνω κάτω όλο το τελευταίο διάστημα.\nΕπίσης, καταστρατηγείται η με αριθμό 98 Διεθνής Σύμβαση Εργασίας.\nΘα συνεχίσετε σε αυτήν την κατεύθυνση;\nΕνώ καταργείτε τον ΟΜΕΔ, μας φέρνετε άλλες νομοθετικές ρυθμίσεις οι οποίες μιλούν για διαμεσολάβηση. Και αναφέρομαι στη χθεσινή συζήτηση-ενημέρωση που έγινε από τον Υπουργό Δικαιοσύνης, που έφερε μία Οδηγία η οποία μιλούσε για τη διαμεσολάβηση, όχι βέβαια σχετικά με την εργασία, αλλά σε αστικές και επαγγελματικές υποθέσεις. Γιατί τα φέρνετε όλα αυτά, αφού μάλλον αύριο θα τα καταργήσετε; Δεν έχει κανένα, μα κανένα νόημα.\nΠερνώ τώρα στην τροπολογία που αναφέρεται και στους πρώην εργαζόμενους της Ολυμπιακής Αεροπορίας και στην παράγραφο 4.\nΚατ’ αρχήν, να αναφέρω ότι έχετε ξεπουλήσει την Ολυμπιακή Αεροπορία, και η Νέα Δημοκρατία και το ΠΑΣΟΚ. Και το λέω αυτό, διότι η Ολυμπιακή Αεροπορία ξέφτισε έτσι και ήταν καταχρεωμένη με την ευθύνη και των δύο Κυβερνήσεων. Υπάρχουν, όμως, εργαζόμενοι, οι πρώην εργαζόμενοι της Ολυμπιακής Αεροπορίας, οι οποίοι εμπαίζονται από τότε που έγινε ο ν.3717/2008. Είναι μόνιμο και εποχικό προσωπικό, που θεωρούσαν ότι μέσα από τον ν.3717/2008 θα είχαν μία καλύτερη τύχη. Δεν ήταν ευθύνη τους που πουλήθηκε η Ολυμπιακή Αεροπορία.\nΔεν ήθελαν να πουληθεί ο εθνικός αερομεταφορέας, για τον οποίον όλοι είπαν –όλοι, εννοώ, τα δύο μεγάλα κόμματα– ότι, επειδή υπάρχει αθέμιτος ανταγωνισμός, μονοπωλιακές καταστάσεις, θα πρέπει να ιδιωτικοποιηθεί, για να εξυγιανθεί κιόλας.\nΠοια ιδιωτικοποίηση; Εδώ μιλάμε για ένα μονοπώλιο «AEGEAN»–«OLYMPIC AIR» και κανείς, μα κανείς δεν μιλά.\nΜετά, το πιο πιθανό είναι ότι θα έρθει η γερμανική εταιρεία να την πάρει και δεν θα υπάρχει κανενός είδους ελληνική παρέμβαση στις δικές μας μεταφορές και όπως είπε χθες ο εισηγητής μας, με την KLM θα πετά ο κ. Μουσουρούλης από την Αθήνα προς την Χίο.\nΒεβαίως, εδώ ήταν και οι συμβασιούχοι της Ολυμπιακής Αεροπορίας. Αυτοί δεν αναφέρονται πουθενά μέσα.\nΜέσα από αυτήν την τροπολογία θα ξοφλήσετε τα χρήματα που χρωστάτε στους εργαζόμενους της πρώην Ολυμπιακής με ομόλογα δεκαπέντε ή είκοσι ετών, δεν ξέρω πότε και μάλλον άτοκα αφού δεν αναφέρετε τίποτα.\nΔεν ξέρω ποιους κοροϊδεύετε.\nΥπάρχει, όμως, εδώ αναφορά ότι στις 25/8/2010 θα φέρετε το σχέδιο νόμου για την αναδιάρθρωση της Υπηρεσίας Πολιτικής Αεροπορίας.\nΤο άρθρο 27 αυτού του νομοσχεδίου που θα φέρετε, αναφέρεται στο ν.3717/2008. Ο συνταγματολόγος κ. Λεβέντης, που έχει συμβάλει στη διαμόρφωση του ν.3717, αναφέρει σε μία γνωμοδότησή του για την αντισυνταγματικότητα αυτής της τροπολογίας και του άρθρου 27 που πάτε να φέρετε.\nΟι πιλότοι και οι μηχανικοί έχουν ασκήσει τα δικαιώματά τους για μεταφορά μέσα από τον ν.3717/2008 και έτσι έχει παραχθεί δίκαιο για αυτούς. Μέσα από την τροπολογία που έχετε καταθέσει, αναιρείτε και παραβιάζετε τα εμπράγματα δικαιώματά τους.\nΆρα, αυτό που κάνετε είναι να τους οδηγήσετε στα ελληνικά -και όχι μόνο- δικαστήρια και ο διασυρμός της Κυβέρνησης, αλλά κατ’ επέκταση και της χώρας για άλλη μια φορά, αφού θα προσφύγουν, όπως είναι το δικαίωμά τους, και στα ευρωπαϊκά δικαστήρια, τελικά θα αποτελεί ένα ακόμα θέμα στο οποίο θα διασυρθούμε, γιατί δεν θα μπορούν να ισχύσουν οι νομοθετικές διατάξεις που εσείς φέρνετε εδώ προς ψήφιση, θα εκπέσουν.\nΟι πρώην εργαζόμενοι της Ολυμπιακής Αεροπορίας, πιλότοι και μηχανικοί, με υψηλή εξειδίκευση, είναι απαραίτητοι στην Υπηρεσία Πολιτικής Αεροπορίας και θα το τεκμηριώσω. Αυτό που προσπαθεί να κάνει η Κυβέρνησή σας –το έκανε, βεβαίως, και η προηγούμενη Κυβέρνηση της Νέας Δημοκρατίας με το ν.3717/2008 που ξεπούλησε τον εθνικό αερομεταφορέα– είναι να πείσει και τους πολίτες αυτής της χώρας, αλλά και τους υπαλλήλους της Υπηρεσίας Πολιτικής Αεροπορίας ότι δεν υπάρχει κανένα αντικείμενο στην ΥΠΑ για τόσο εξειδικευμένο προσωπικό με υψηλές αποδοχές. Και είναι, εκ των πραγμάτων, υψηλότερες αφού υπάρχει μία πολύ συγκεκριμένη εξειδίκευση.\nΚύριε Υπουργέ, κύριε Υφυπουργέ, το ΠΑΣΟΚ το 2003 νομοθέτησε με το ν.3185 το άρθρο 22 με τίτλο «Ρυθμίσεις θεμάτων ΥΠΑ και εναέριων μεταφορών, Επιθεωρητές Προτύπων Ασφαλείας». Τι λέει ο δικός σας νόμος, ο ν.3185/2003 στο άρθρο 22; Λέει ότι «οι Επιθεωρητές Προτύπων Ασφαλείας πτήσεων είναι πλήρους απασχόλησης και πρέπει να έχουν τα ακόλουθα προσόντα: 9.000 ώρες πτήσεων συνολικά με αεροπλάνα μεταφοράς επιβατών πολιτικής αεροπορίας, εκ των οποίων 5.000 ώρες Κυβερνήτης-Κ1. Οι ώρες θα πρέπει να έχουν πραγματοποιηθεί σε αερομεταφορέα της Ευρωπαϊκής Ένωσης» κ.λπ.\nΆρα, μιλάμε για πολύ εξειδικευμένο προσωπικό. Συνεπώς, όσα εσείς ισχυρίζεστε δεν έχουν καμία νομιμοποίηση.\nΕάν τώρα περάσω στις ευρωπαϊκές, αλλά και τις διεθνείς απαιτήσεις, βάσει της κοινοτικής νομοθεσίας, θα έπρεπε η Ελλάδα, μαζί με την Τσεχία, να έχει συμμορφωθεί με την ισχύουσα κοινοτική νομοθεσία για ελέγχους σε πολιτικά αεροσκάφη. Η καταληκτική ημερομηνία ήταν το Μάρτιο του 2010 συν δύο μήνες. Γιατί δεν την έχουμε εντάξει, αφού το έχουμε κάνει με όλες τις άλλες Κοινοτικές Οδηγίες; Τις έχουμε φέρει, τις έχουμε περάσει, μας πειράζουν, δεν μας πειράζουν, αλλά αυτήν γιατί δεν την φέραμε; Θέλω απαντήσεις πάνω σ’ αυτά, κύριε Υπουργέ και κύριε Υφυπουργέ.\nΜε τέτοιους τρόπους δεν μπορείτε να εμπαίζετε τους υπαλλήλους.\nΠρέπει να πάρετε πίσω την ιστορία και του ΟΜΕΔ και των εργαζομένων της πρώην Ολυμπιακής και να μην κοροϊδεύετε τον κόσμο της εργασίας, διότι αυτό θα γυρίσει μπούμερανγκ και μάλιστα όχι μόνο σε εσάς, αλλά προς όλη την κοινωνία. Αν αυτό θέλετε, συνεχίστε με αυτόν τον τρόπο.


Στεφάνου: Κάτι περισσότερο από μια σπουδαία ιστορία – RedNews – Τα ερυθρόλευκα νέα\nΟ Μιχάλης Στέφανου γράφει για την επιστροφή του Κώστα Σλούκα στον Ολυμπιακό που δεν ήταν απλά ζήτημα μιας υπόσχεσης\nOταν εκείνη τη νύχτα στο Μαρόκο, ο Χάμφρευ Μπόγκαρντ αποχαιρετούσε την Ίνγκριτ Μπέργκμαν, γραφόταν μια από τις σπουδαιότερες στιγμές στην ιστορία του κινηματογράφου. Ακόμα και σήμερα, σχεδόν 80 χρόνια μετά από την κυκλοφορία της “Καζαμπλάνκα” η σκηνή του αεροδρομίου παραμένει αξεπέραστη. Και ίσως η διαχρονικότητά της να έγκειται στο ότι οι δύο πρωταγωνιστές συμβόλιζαν όλους τους ανθρώπους που κάπου, κάπως, κάποτε υποχρεώθηκαν κάτω από δύσκολες συνθήκες να πουν “αντίο” . Ο κόσμος μας από καταβολής του άλλωστε “πατάει” καθημερινά πάνω σε αμέτρητες παραλλαγές μικρών ή μεγάλων αποχαιρετισμών. Πάντα κάτι αλλάζει. Κάτι τελειώνει ή αρχίζει, κάποιος φεύγει ή κάποιος επιστρέφει…\n“Εμείς θα έχουμε πάντα το Παρίσι” ήταν απάντηση του Ρικ στην Ιλσα. Κι οπου Παρίσι, ο πιο καλά κρυμμένος θησαυρός μιας σχέσης. Η ανάμνηση εκείνη που δεν σβήνει. Που ο κόσμος να χαλάσει δεν μπορεί να σου την πάρει κανείς.\nΟ Ολυμπιακός με τον Σλούκα έχουν κι αυτοί το “Παρίσι” τους, μόνο που στη δική τους περίπτωση λέγεται Πόλη, Λονδίνο ή και Μαδρίτη. Κι όταν πριν από πέντε χρόνια αποχαιρετίστηκαν θα μπορούσαν απλά να πουν κάτι αντίστοιχο με τους κινηματογραφικούς ήρωες και να τραβήξουν το δρόμο τους, χωρίς να κοιτάξουν πισω. Ο,τι κι αν συνέβαινε στο μέλλον, τα όσα μαζί εζησαν κι έγραψαν ήταν έτσι κι αλλιώς αδύνατο να ξεθωριάσουν. Κι όμως…\nΠαρότι δεν χώρισαν με αγκαλιές και δάκρυα, αλλά αρκετά χειρότερα έβαλαν την τελεία… άνω. Ο ένας κλείνοντας την πόρτα πίσω του άφησε ανοιχτη μια μικρή χαραμάδα, από την οποία ο άλλος του έριχνε κλεφτές ματιές κάθε τόσο… Τα νεύρα κάλμαραν, η πίκρα έγινε ουδετερότητα και τελικά σεβασμός. Πριν η έλξη αρχίσει πάλι να τραβάει τα δύο άκρα και να τα φέρνει ολοένα και πιο κοντά, χρόνο με τον χρόνο, μήνα με τον μήνα, μέρα με την μέρα. Ωσπου έγινε τόσο δυνατή που καμία δύναμη δεν μπορουσε να εμποδίσει πια το αντάμωμα. Καμία κρίση, κανένας ιός, κανένας Ομπράντοβιτς και καμία Φενέρ.\nΗταν τελικά ζήτημα απλά μιας υπόσχεσης; Το “δεν λέμε αντίο, αλλά στο επανιδείν” του Κώστα Σλούκα δημιουργεί πράγματι σήμερα μια πολύ όμορφη ιστορία να διηγούμστε, αλλά ας μην γελιόμαστε. Οσο συναίσθημα κι αν χωράει στο σενάριο, κανείς παίκτης τέτοιου βεληνεκούς και μάλιστα στο απόγειο της καριέρας του, δεν θα έπαιρνε τετοια απόφαση καθοδηγούμενος από μια δήλωση που έκανε προ πενταετίας. Κι αυτό ίσως να είναι το καλύτερο νέο για τον Ολυμπιακό. Οτι, δηλαδή, ένα από τα πιο καυτά ονόματα του ευρωπαϊκού μπάσκετ επέλεξε τους ερυθρόλευκους, επειδή η πρόταση και το πλάνο τους κάλυψαν τις φιλοδοξίες και τις απαιτήσεις του.


Βερολίνο: Δεν έχουμε άμεση σύνδεση με τα Pandora Papers | Fortunegreece.com\nΗ ομοσπονδιακή κυβέρνηση δεν έχει ακόμη πρόσβαση στα «Pandora Papers» αλλά εκτιμά ότι οι έρευνες για κρυφά κεφάλαια σε φορολογικούς παραδείσους δεν θα έχουν σημαντική σύνδεση με τη Γερμανία, τονίζουν επίσημες ανακοινώσεις. Διεθνές θέμα η απαίτηση για την καταπολέμηση της φοροδιαφυγής, σύμφωνα με τον κυβερνητικό εκπρόσωπο.\nΕκπρόσωπος του ομοσπονδιακού υπουργείου Οικονομικών δήλωσε ότι «σύμφωνα με τις πρώτες εκτιμήσεις η σχέση με τη Γερμανία δεν είναι τόσο σημαντική. Η τελική αξιολόγηση δεν είναι όμως ακόμη δυνατή. Μέχρι στιγμής, δεν υπάρχει πρόσβαση στα εμπιστευτικά έγγραφα που έχουν αξιολογηθεί από ένα διεθνές δίκτυο δημοσιογράφων».\nΟ κυβερνητικός εκπρόσωπος Στέφεν Ζάιμπερτ δήλωσε στο Βερολίνο ότι «η απαίτηση για την καταπολέμηση της φοροδιαφυγής είναι διεθνές θέμα το οποίο και μπορεί να προχωρήσει μόνο διεθνώς – και αυτό απαιτεί χρόνο», τόνισε.\nΤο υπουργείο Οικονομικών τόνισε επίσης ότι «οι αποκαλύψεις αποδεικνύουν πως οι φορολογικοί παράδεισοι πρέπει να αφυδατωθούν. Για παράδειγμα, η σχεδιαζόμενη παγκόσμια ελάχιστη φορολόγηση των εταιρειών θα μειώσει το κίνητρο για τη σύσταση εταιρειών-γραμματοκιβωτίων».


Αντώνης Π. Καλογήρου\nΦωτογράφος: Κώστας Δημητρέλης\nΦωτογράφος: Αντώνης Θαλάσσης\nΤα Νέα· Ανακαλύψτε την Ελλάδα 4\nΣημειώσεις: Διανεμήθηκε δωρεάν μαζί με την εφημερίδα "Τα Νέα" τον Σεπτέμβριο του 2006. Χορηγός: Υπουργείο Τουριστικής Ανάπτυξης, Ελληνικός Οργανισμός Τουρισμού.\nΕπιστροφή στην πραγματικότητα, ξανά σαββατοκύριακο και πάλι πίσω. Μικρές ανάσες ζωής για εκείνους που μένουν "αλλού", για επισκέπτες, τουρίστες, αλλά όχι ξένους στον ίδιο σου τον τόπο.\nΗ αλήθεια είναι ότι πάντα έρχεσαι, ποτέ δεν θέλεις να φύγεις, να επιστρέψεις στην καθημερινότητα. Γι' αυτό, το σαββατοκύριακο ανακηρύσσεται πανηγυρικά ως ιερό διήμερο. Το σκέφτεσαι, το οργανώνεις και πραγματοποιείς... Του προσφέρεις τον καλύτερο εαυτό σου και εκείνο σε γεμίζει με νέες εικόνες, δυνατές εμπειρίες, ζωντάνια, ελπίδα και αισιοδοξία. Φτιάχνεις τα καλύτερα σενάρια για το αύριο και έτσι μπορείς να συνεχίσεις.\nΚάπως έτσι φτιάχτηκε και ο τέταρτος οδηγός "Ανακαλύψτε την Ελλάδα", αφιερωμένος στην Πελοπόννησο, που κρατάτε στα χέρια σας. Μπορείτε να τον ακολουθήσετε με ασφάλεια κι εμπιστοσύνη και να τον χρησιμοποιήσετε σε δόσεις-σφηνάκια σαββατοκύριακου. Επίσης μπορείτε να κάνετε την υπέρβαση. Να φύγετε μαζί του και να επιστρέψετε όταν θα "τα έχετε δει όλα". Μέχρι τότε, ο επόμενος οδηγός που ετοιμάζουμε πυρετωδώς θα έχει κυκλοφορήσει... Και πάλι από την αρχή.\nΣαββατοκύριακο για μια ζωή\nΟ οδηγός αποτελείται από τα κεφάλαια: "Ορεινή Αρκαδία: Δημητσάνα-Καρύταινα", "Ορεινή Αρκαδία: Βυτίνα-Λαγκάδια", "Ορεινή Κορινθία", "Ναύπλιο-Αργολίδα" και "Πάρνωνας", τα οποία περιλαμβάνουν, κάθε ένα, τις ενότητες: "Δείτε οπωσδήποτε", "Χάρτης", "Χωρίς μυστικά", "Ιδιαίτερα τοπία/παραλίες/οικισμοί", "Διαδρομές", "Εκτός δρόμου", "Μονοπάτια", "Δραστηριότητες", "Πολιτισμός & τέχνες", "Διαμονή", "Φαγητό".\nΠελοπόννησος - Ταξιδιωτικοί οδηγοί (910.202 495 2)


Πως αναγνωρίζεις την αυθεντική αυτοπεποίθηση - Love Life\nΠως να εξωτερικεύσεις δυναμική μέσω του ψυχισμού σου\nΠως μπορείς να διαχωρίσεις την αυθεντική αυτοπεποίθηση από τη συμπεριφορά εκείνη που πηγάζει από ανασφάλεια; Η δυναμική και ο τρόπος με τον οποίον εκφράζεται είναι ουσιαστικά η λεπτή γραμμή που χωρίζει τις δύο αυτές καταστάσεις.\nΆτομα τα οποία έχουν περίσσια αυτοπεποίθηση συμπεριφέρονται συνήθως ως εξής:\nΚάποιος ο οποίος νιώθει ανασφάλεια, προσπαθεί να εξωτερικεύσει μια εικόνα η οποία του είναι αφύσικη. Από την άλλη πλευρά κάποιος που κατέχει την αυθεντική αυτοπεποίθηση δεν προσπαθεί να την επιβεβαιώσει. Του φτάνει που την έχει κάνει κτήμα του με μεγάλη προσπάθεια και την χρησιμοποιείς προς όφελος δικό του αλλά και των γύρω του. Όταν βέβαια παραστεί ανάγκη, έχει και τον τρόπο και το ύφος και θα λόγια ώστε να δείξει την αξία του. Από εκεί και πέρα όμως δεν είναι αυτοσκοπός να επιβληθεί στον οποιονδήποτε.\nΠάνε ένα βήμα πέρα από την απολογία\nΑκόμη και αν πιστεύεις ότι έχεις υλοποιήσει το τέλειο πλάνο, οι ατέλειες ίσως σου στοιχίσουν. Ένα άτομο το οποίο είναι οπλισμένο με αυτοπεποίθηση έχει το καθαρό μυαλό να αναγνωρίσει τα λάθη του αλλά και την ψυχραιμία να τα διαχειριστεί. Ιδιαίτερα όταν νιώθει ότι έχει βλάψει χωρίς να το θέλει κάποιον, γνωρίζει ότι ένα «συγνώμη» ίσως δεν είναι αρκετό. Έμπρακτα επιχειρεί να ανακτήσει τη χαμένη εμπιστοσύνη και να αποδείξει στο άτομο που έχει απέναντί του ότι η παρουσία του, η προσωπικότητά του και η άποψή του έχουν σημασία.